പരിഭാഷ: നൗഫല്‍ അഹമ്മദ് ഉണ്ണി www.malayalamsubtitles.com
ഇതിഹാസങ്ങള്‍ ചൊല്ലുന്നു ഒരു ഐതിഹാസിക യോദ്ധാവിനെ കുറിച്ചു
ഒരുമാതിരി ഐതിഹാസികമായ കുങ്ങ് ഫു സിദ്ധികളുണ്ടായിരുന്നു അയാള്‍ക്ക്
അദ്ദേഹം നാടായ നാടെല്ലാം ശത്രുക്കളെ തേടിയലഞ്ഞു
ഓഹോ ! തനിക്കു തിന്നാന്‍ ഇഷ്ടമാണല്ലേ. എന്നാ താന്‍ എന്‍റെ മുഷ്ടി തിന്നെടോ !
യോദ്ധാവിന്‍റെ വായ്‌ നിറഞ്ഞിരിക്കുന്നതിനാല്‍ അദ്ദേഹം ഒന്നും ഉരിയാടിയില്ല
പിന്നെ അദ്ദേഹം അതിറക്കി. എന്നിട്ടദ്ദേഹം മൊഴിഞ്ഞു.
മതി സംസാരിച്ചത്. ഇനി നമുക്ക് അടികൂടാം.
ശാശബൂയി !
വാസ്തവത്തില്‍ അദ്ദേഹം അത്രക്കും ആപത്കാരിയായിരുന്നു,
ശത്രുക്കള്‍ അയാളുടെ അതീവഗാംഭീര്യം ദര്‍ശിച്ചന്ധരായി പോകുമായിരുന്നു
- എന്‍റെ കണ്ണേ ! - അയാള്‍ക്ക് ഒടുക്കത്തെ ഗാംഭീര്യമാണ് !
- സുന്ദരനുമാണ് കേട്ടോ. - ഞങ്ങള്‍ എങ്ങനെയാണ് ഈ കടം വീട്ടുക ?
എന്‍റെ ഗാംഭീര്യത്തിനു വില നല്‍കേണ്ടതില്ല.
സൗന്ദര്യത്തിനും.
കാബ്ലൂയി !
എതിരാളികളുടെ എണ്ണം അയാള്‍ക്കൊട്ടും ഒരു വിഷയമേ അല്ലായിരുന്നു
അവര്‍ അയാളുടെ കില്ലാടി ബോഡിക്ക് മുന്‍പില്‍ ഒന്നുമല്ലായിരുന്നു
ഇത്രത്തോളം ഭയപ്പെടുത്തിയ ഒരു പാണ്ടയുമുണ്ടായിരുന്നില്ല ! എന്നാലോ പ്രിയങ്കരനും !
എന്തിനു, ചൈനയിലെ ഏറ്റവും വീരശൂരപരാക്രമികളായ,
വീരപഞ്ചവര്‍ പോലും,
അദ്ദേഹത്തിനു അത്യധികം ആദരവ് നല്‍കിയിരുന്നു
നമുക്ക് ഒന്ന് കൂടണ്ടേ ?
കൂടാമല്ലോ.
പക്ഷെ ഇപ്പോള്‍ ഒത്തുകൂടാന്‍ നേരമില്ല .
കാരണം ചെകുത്താന്‍ കുന്നിലെ പതിനായിരം രാക്ഷസന്മാരെ നേരിടുമ്പോള്‍,
ഒരേ ഒരു കാര്യം മാത്രമാണ് പ്രധാനം, അതു .........
പോ ! എണീക്ക് !
പണിക്കു പോകാന്‍ വൈകും കേട്ടോ !
ങേ ?
പോ ! എണീക്ക് !
പോ . നീയവിടെ എന്തെടുക്കുവാണ് ?
ഒന്നുമില്ലാ.
മര്‍ക്കടം ! പച്ചത്തുള്ളന്‍ ! കൊറ്റി ! അണലി ! കടുവച്ചി !
പോ ! വേഗം വാ ! നീ വളരെ വൈകി കേട്ടോ.
ദാ വരുന്നു !
അച്ഛാ, മാപ്പ്.
"മാപ്പ്" വന്നു ന്യൂഡില്‍സ് ഉണ്ടാകില്ല .
അല്ലെങ്കിലും മേലെ എന്തായിരുന്നു പണി ? ആകെ ബഹളമായിരുന്നല്ലോ.
ഒന്നുമില്ല. ഞാന്‍ ഒരുമാതിരി സ്വപ്നം കണ്ടു.
എന്തിനെ കുറിച്ചായിരുന്നു ?
എന്താണെന്നോ ?
അത് പിന്നെ, ഞാന്‍, കണ്ടത് ...
... ന്യൂഡില്‍സിനെ പറ്റിയായിരുന്നു.
ന്യൂഡില്‍സോ ? നീ ശരിക്കും ന്യൂഡില്‍സിനെ പറ്റി തന്നെയാണോ സ്വപ്നം കണ്ടത് ?
അതെന്നേ. അല്ലാതെ ഞാന്‍ വേറെയെന്തു സ്വപ്നം കാണാനാണ് ?
ശ്രദ്ധിച്ച് ! ആ സൂപ്പിനു .... മൂര്‍ച്ചയുണ്ട്‌.
ഇന്നത്തെ ദിവസം കലക്കും.
ഒടുവില്‍ എന്‍റെ മോന്‍ ന്യൂഡില്‍സ് സ്വപ്നം കണ്ടേ !
നിനക്കറിയോ ഈ നിമിഷത്തിനു വേണ്ടി എത്ര കാലമായി ഞാന്‍ കാത്തിരിക്കുന്നുവെന്ന് ?
ഇതോരടയാളമാണ്, പോ
എന്തിനുള്ള അടയാളം ?
എന്‍റെ രഹസ്യസൂപ്പിന്‍റെ രഹസ്യക്കൂട്ട് നിനക്ക് പകര്‍ന്നു തരുവാനുള്ള
സമയമായി തുടങ്ങിയതിന്‍റെ.
ഇനി വൈകാതെ നിന്‍റെ വിധിനിയോഗം പോലെ തന്നെ നീ ഈ ഭക്ഷണശാല ഏറ്റെടുക്കും
എനിക്കെന്‍റെ അച്ഛനില്‍ നിന്നും കിട്ടിയപോലെ, അച്ഛന് മുത്തപ്പനില്‍ നിന്ന് കിട്ടിയപോലെ....
... മുത്തപ്പന് കൂട്ടുക്കാരനെ മാഹ് ജോങ്ങ് കളിയില്‍ തോല്‍പ്പിച്ച് ഭക്ഷണശാല കിട്ടിയപോലെ.
അച്ഛാ, അച്ഛാ, അച്ഛാ, അത് വെറുമൊരു സ്വപ്നമല്ലേ.
അല്ല, അതായിരുന്നു "സ്വപ്നം".
നമ്മള്‍ ന്യൂഡില്‍സ് കൂട്ടക്കാരാണ്. നമ്മുടെ ഞരമ്പുകളില്‍ ഓടുന്നത് സൂപ്പാണ്.
അച്ഛാ.... പക്ഷെ.. നിങ്ങള്‍ക്കു വേറെയെന്തെങ്കിലും ചെയ്യണമെന്ന ആഗ്രഹമൊന്നുമുണ്ടായിരുന്നില്ലേ ?
ന്യൂഡില്‍സ് ഒഴിച്ച് മറ്റെന്തെങ്കിലും ?
ങാ ... ബുദ്ധിയുറക്കാത്ത പ്രായത്തില്‍ എനിക്ക്
എവിടെയെങ്കിലും പോയി സോയാബീനില്‍ നിന്നും തൈരുണ്ടാക്കുന്ന വിദ്യ പഠിക്കണമെന്നുണ്ടായിരുന്നു.
എന്നിട്ടെണ്ടേ പോകാഞ്ഞേ ?
അത് ഒരു പൊട്ട സ്വപ്നമായിരുന്നില്ലേ ?
നീ ഒന്ന് ആലോചിച്ചു നോക്കിയേ ഞാന്‍ ടോഫു ഉണ്ടാക്കുന്നത്.
ടോഫു.
അല്ല പിന്നെ ! ഈ ലോകത്തു നമുക്കെല്ലാം ഒരു സ്ഥാനമുണ്ട്.
എന്‍റേത് ഇവിടെ, നിന്‍റേതു...
അറിയാം, ഇവിടെയല്ലേ.
അല്ല, അത് അവിടെ മേശ നമ്പര്‍ രണ്ടിലും, അഞ്ചിലും, ഏഴിലും പിന്നെ പന്ത്രണ്ടിലും
നല്ല ഒരു ചിരിയോടെ വിളമ്പണം കേട്ടോ.
കൊള്ളാം പിള്ളേരെ... എന്നെ നിരാശപെടുത്തുന്നതില്‍ വിജയിച്ചതിനു.
കടുവച്ചി, നിന്‍റെ ശൗര്യം പോരാ ! മര്‍കടാ, വേഗത ഇനിയുമാകാം. !
കൊറ്റി, ഉയരം കുറഞ്ഞു . അണലി, ഇനിയും തഴക്കം വന്നിട്ടില്ല.. പച്ചത്തുള്ളന്‍.....
- ഗുരു ശീഫു.. - എന്താ ?!
മഹാഗുരു ഊഗ്വെയാണ്. അദ്ദേഹം താങ്കളെ വിളിപ്പിചിരിക്കുന്നു.
മഹാഗുരു ഊഗ്വെ, അങ്ങ് വിളിച്ചുവെന്നു പറഞ്ഞു ? എന്തെങ്കിലും കുഴപ്പം ?
എനിക്കെന്‍റെ പ്രിയ കൂട്ടുകാരനെ കാണുവാന്‍ എന്തെങ്കിലും പ്രശ്നമുണ്ടാകേണ്ട കാര്യമുണ്ടോ?
അപ്പോള്‍ പ്രശ്നങ്ങളൊന്നുമില്ല ?
ഞാന്‍ അത് പറഞ്ഞില്ല.
താങ്കള്‍ പറഞ്ഞു വന്നത് ?
എനിക്കൊരു വെളിപാടുണ്ടായി.
തായി ലങ്ങ്‌ തിരിച്ചു വരും.
അസാധ്യം ! അവന്‍ തടവറയിലാണ്.
ഒന്നും അസാധ്യമല്ല
സെങ്ങ്‌!
വേഗം ചൊ-ഗം തടങ്കല്‍ പാളയത്തില്‍ പറന്നു പോയി കാവല്‍ക്കാരുടെയും,
ആയുധങ്ങളുടെയും, തുടങ്ങി എല്ലാറ്റിന്‍റെയും എണ്ണം ഇരട്ടിപ്പിക്കാനുള്ള നിര്‍ദ്ദേശം നല്‍കുക !
തായ്‌ ലങ്ങ്‌ ആ കാരാഗൃഹത്തില്‍ നിന്നും രക്ഷപെട്ടു പോകരുത് !
ഉവ്വ്, ഗുരു ശീഫു !
ഒരുവന്‍ വഴി എത്ര തവണ മാറ്റിയാലും അവനു വരാനുള്ള വിധി വഴിയില്‍ തങ്ങില്ല.
പിന്നെ നമ്മള്‍ എന്തെങ്കിലും ചെയ്യണ്ടേ ! അല്ലെങ്കില്‍ അവന്‍ ഈ താഴ്വാരത്തില്‍ വന്നു പ്രതികാരം ചെയ്യും !
പിന്നെ അവന്‍ ... അവന്‍ ...
ചങ്ങാതീ, നിന്‍റെ മനസുണ്ടല്ലോ അത് ഈ കാണുന്ന വെള്ളം പോലെയാണ്
അതിനേ ശക്തമായിട്ടൊന്നു ഇളക്കിയാല്‍, അത് അവ്യക്തമായിത്തീരും.
പക്ഷെ അതിനു ശാന്തമാകാന്‍ നീ കുറച്ചു സമയം നല്‍കിയാല്‍ ...
.... ഉത്തരം താനെ വെളിവാകും.
വ്യാളി സൂത്രം !
അതിനു സമയമായിരിക്കുന്നു.
പക്ഷെ ആര്‍ക്കാണത് ചെയ്യാന്‍ കഴിയുക ? ഒരുവനെ മഹായോദ്ധാവായി മാറ്റുവാന്‍ ശേഷിയുള്ള ഈ മഹത്തരവും....
നിഗൂഡവുമായ സൂത്രത്തിന് ആരാണര്‍ഹന്‍ ?
ആ .. എനിക്കറിയില്ല.
ക്ഷമിക്കണം.
നോക്കി നടക്കെടോ !
ദയവായി ക്ഷമിക്കൂ . ഉള്ളിലോട്ടു വലിച്ചു !
ക്ഷമിക്കണം, ഒരായിരം വട്ടം മാപ്പ്
എന്ത് ?
മഹായോദ്ധാവിനെ മഹാഗുരു ഊഗ്വെ തിരഞ്ഞെടുക്കുന്നുവത്രേ ! അതും ഇന്ന് !
എല്ലാവരും മരതക കൊട്ടാരത്തിലേക്ക് വാ ! വീരപഞ്ചവരിലൊരുവനിന്ന് വ്യാളി സൂത്രം ലഭിക്കും !
അങ്ങനെ ആയിരം വര്‍ഷത്തെ കാത്തിരിപ്പിന് വിരാമമായി. ! ആ പാത്രം എടുത്തു കൊള്ളൂന്നെ !
കുങ്ങ്‌ ഫു ചരിത്രത്തിലെ ഏറ്റവും പ്രധാനപെട്ട ദിനമാണിന്ന് ! വേഗം പോയ്കൊള്ളൂ !
പോ ! എങ്ങോട്ടാ പോകുന്നേ ?
മരതക കൊട്ടാരത്തിലേക്ക്.
നിന്‍റെ ന്യുടില്‍സ് വണ്ടിയെടുക്കാന്‍ മറന്നു.
താഴ്വാരത്തിലുള്ള എല്ലാവരും അവിടെയുണ്ടാകും, നീ അവിടെ പോയി ന്യൂഡില്‍സ് വില്‍ക്ക്.
ന്യൂഡില്‍സ് വില്ക്കാണോ ?
അച്ഛാ, അത് പിന്നെ, ഞാന്‍ ആലോചിക്കുകയായിരുന്നു എനിക്ക് പിന്നെ....
- എന്തേ ? - ഞാന്‍ പിന്നെ ആലോചികുവായിരുന്നു അവിടെ....
....ഉള്ള ബീന്‍ ബണ്ണും വിറ്റാലോ എന്ന്. അത് അധികകാലമിരിക്കില്ല.
നീയെന്‍റെ മോന്‍ തന്നെ !
അപ്പഴേ പറഞ്ഞില്ലേ ആ സ്വപ്നം ഒരടയാളമാണെന്നു
പിന്നെ. എനിക്കറിയില്ലേ.
- ഞാനാണ് കുങ്ങ്‌ ഫു യോദ്ധ ! - ഞാനും !
- മേലെ സ്ഥലമുണ്ട് കേട്ടോ - എങ്കില്‍ പോകാം
പോരട്ടങ്ങനെ. പോരട്ടെ !
ഹാവൂ, എത്താറായി.
ങേ ?
അയ്യോ! ചതിച്ചല്ലോ !
- സാരമില്ല , പോ. - നിങ്ങള്‍ക്കു ഞങ്ങള്‍ തിരിച്ചു വരുമ്പോള്‍ ഒരുപഹാരം കൊണ്ടുവരാം.
വേണ്ട, എനിക്കുള്ള ഉപഹാരം ഞാന്‍ കൊണ്ട് വരും
ഇതൊരു ചരിത്രദിനമാണ്.
അല്ലെ, മഹാഗുരു ഊഗ്വെ ?
അതെ, എനിക്ക് മരിക്കുന്നതിനു മുന്‍പ് കാണാനുള്ള യോഗമുണ്ടാകില്ല എന്ന് ഭയപ്പെട്ടിരുന്നു
ശിഷ്യര്‍ തയ്യാറായോ ?
തയ്യാറാണ് മഹാഗുരു ഊഗ്വെ.
ഓര്‍ക്കുക, എന്‍ പ്രിയചങ്ങാതീ.
ഞാന്‍ ഇന്ന് ആരെയാണോ തിരഞ്ഞെടുക്കുന്നത് അവന്‍ ഈ താഴ്വാരത്തിനും മാത്രമല്ല ....
... നിനക്കും കൂടി ശാന്തി നല്‍കും.
മത്സരം ആരംഭിച്ചു കൊള്ളൂ !
മത്സരങ്ങള്‍ ആരംഭിച്ചു കൊള്ളൂ !
ഹാവൂ.
അയ്യോ , നില്ല് !
ആള് കയറാനുണ്ട്‌ ! സുല്ല്, സുല്ല് !
എത്തിപോയി !
ഏയ്! കതകു തുറയ്ക്ക് !
എന്നെയുള്ളില്‍ കടത്തൂ !
ശാന്തിതാഴ്വാരത്തിലെ എല്ലാ ജനങ്ങള്‍ക്ക്‌,
ഞാന്‍ വളരെ അഭിമാനപൂര്‍വ്വം അവതരിപ്പിക്കുന്നു...... കടുവച്ചി !
അണലി ! കൊറ്റി ! മര്‍ക്കടം ! പച്ചത്തുള്ളന്‍ !
സാക്ഷാല്‍ വീരപഞ്ചവര്‍ !
ഹായ് , വീരപഞ്ചവര്‍ !
പോരാളികളെ, തയ്യാറായി കൊള്ളൂ !
അയ്യോ. ഇനിയിപ്പോ ... ആഹ്... വാതില്‍ വിടവുണ്ടല്ലോ
- പോരാട്ടത്തിനു തയ്യാറായിക്കൊള്ളൂ ! - അമ്മോ !
അഗ്നിയുടെ ആയിരം നാവുകള്‍.
അത് കണ്ടോ
ഹേയ് ! മാറി നില്കെടോ !
ഒടുവിലത്തേ ഊഴം ശ്രീമതി കടുവച്ചിയുടേത് !
പ്രിയ ജനങ്ങളെ സത്യത്തില്‍ നിങ്ങള്‍ ഇത് വരെയും ഒന്നും കണ്ടിട്ടില്ല.
എനിക്കറിയാം !
ശ്രീമതി കടുവച്ചി ! നേരിടാന്‍ പോകുന്നത് ഉരുക്ക് കാളയെയും അവന്‍റെ മാരകമായ വാളുകളെയും !
നാം നമ്മുടെയിടയില്‍ മഹായോദ്ധാവിന്‍റെ സാന്നിധ്യമറിയുന്നു
ശാന്തിതാഴ്വരയുടെ പ്രിയ ജനങ്ങളെ ,
മഹായോദ്ധാവാരാണെന്ന് പ്രഖ്യാപിക്കാന്‍ മഹാഗുരു ഊഗ്വെ തയ്യാറായി കഴിഞ്ഞു !
ചതിച്ചോ ! അയ്യോ നില്ല് !
ആഹാ !
പോ !
നീയെന്താണീ കാണിക്കുന്നത് ?!
കണ്ടിട്ടെന്താ തോന്നുന്നത് ! നിര്‍ത്ത് !
മഹായോദ്ധാവിനെ കാണാന്‍ വേണ്ടി പോവുകയാണ് !
എനിക്കൊന്നും മനസിലാവുന്നില്ല. നീ ആ ന്യൂഡില്‍സ് സ്വപ്നം കണ്ടതല്ലേ !
ഞാന്‍ നുണ പറഞ്ഞതാണച്ഛാ. ഞാന്‍ ന്യൂഡില്‍സിനെ പറ്റിയല്ല സ്വപ്നം കണ്ടത്
എനിക്കിഷ്ടം കുങ്ങ്‌ ഫു...വാ...ണേ !
വാ, മോനെ. ഇനി പണിയിലേക്ക് മടങ്ങാം.
ശരി
തിരിച്ചു വാ !
എന്താ ഉണ്ടായത് ?
ഞാനെവിടെയാണ് ?
എങ്ങോട്ടാണീ ചൂണ്ടുന്നത് ?
ഓ. പൊറുക്കണം കേട്ടോ.
മഹായോദ്ധാവിനെ കാണാന്‍ വേണ്ടി ചെയ്തതാണ്.
ആശ്ചര്യമായിരിക്കുന്നു.
മഹാഗുരു, അങ്ങെനിക്കു നേരേയാണോ ചൂണ്ടിയത് ?
- അവനെ. - ആരെ.?
- നീ തന്നെ. - ഞാനോ ?
പ്രപഞ്ചം നമ്മളിലേക്ക് മഹായോദ്ധാവിനെ എത്തിച്ചു തന്നിരിക്കുന്നു
- എന്ത് ?! - എന്ത് ?!
നില്കവിടെ ! ആരാണിത് ചെയ്യാന്‍.....
മഹാഗുരു ഊഗ്വെ , ഒരു നിമിഷം.
നമ്മളുടെ പ്രശ്നങ്ങള്‍ക്ക് എങ്ങനെയാണ് ഈ പൊണ്ണത്തടിയന്‍ പരിഹാരമാകുക.
താങ്കള്‍ കടുവചിയുടെ നേരെ ചൂണ്ടാന്‍ ഒരുങ്ങുമ്പോള്‍ അവന്‍ മുന്നില്‍ വന്നു വീണതല്ലേ !
അതൊരബദ്ധം പറ്റിയതായിരുന്നു !
ഇക്കാര്യത്തില്‍ അബദ്ധങ്ങള്‍ എന്ന ഒന്നില്ല.
ഗുരുവേ , ഞങ്ങളോട് ക്ഷമിക്കൂ അങ്ങയെ ഞങ്ങള്‍ നാണംകെടുത്തിയതില്‍.
ഇല്ല നാളെ നേരം പുലരുമ്പോഴേക്കും ആ പാണ്ട ഇവിടം വിട്ടു പോയിട്ടില്ലെങ്കില്‍
മാത്രമേ ഞാന്‍ തോറ്റു പോവുകയുള്ളൂ
നില്ല് ! നില്ല്, നില്ല്, നില്ല് ! ഗുരു ശീഫുവുല്‍ നിന്നും ......
.........ഒരു സന്ദേശമുണ്ട്
എന്ത് ?!
" കാവല്‍ക്കാരെ ഇരട്ടിപ്പിക്കാനോ ?!"
"പ്രത്യേക മുന്‍കരുതല്‍ ?!"
"എന്‍റെ തടവറ പര്യാപ്തമായില്ലെന്ന് വരുമെന്നോ ?!"
എന്‍റെ തടങ്കല്‍ പാളയത്തിന്മേല് സംശയമോ ‍?!
ഒരിക്ക...ലുമില്ല.
അത് അങ്ങേരുടെ അഭിപ്രായമാണ് . ഞാന്‍ വെറുമൊരു ദൂതനല്ലേ‍.
ഗുരു, ശീഫുവിനുള്ള മറുപടി തനിക്കിപ്പോ ഞാന്‍ തരാ.. ട്ടാ.
ചോഹ് ഗം തടങ്കലില്‍ നിന്നും രക്ഷപെടുക എന്നത് അസാധ്യം !
എങ്ങനെയുണ്ട് , കൊള്ളാം അല്ലെ ?
വളരെ നന്നായിട്ടുണ്ട്
ഒരു വഴി കയറാനും , ഒരു വഴി പുറത്ത് പോകാനും .
ആയിരം ഭടന്മാരും പിന്നെ ഒരു തടവുകാരനും.
ഉവ്വ് പക്ഷെ തായ്‌ ലങ്ങ്‌ ആണല്ലോ...
... ആ തടവുകാരന്‍
ഞങ്ങളെ താഴേക്ക്‌ ഇറക്കൂ.
നിങ്ങളെന്താണീ കാണിക്കുന്നത് ?
എന്‍റമ്മോ...
പരിചയപെട്ടോള്ളൂ, ഇതാണ് തായ് ലങ്ങ്‌
ഞാന്‍ പിന്നെ..... ഇവിടിങ്ങനെ ചുമ്മാ നിന്നോളാം
എന്തിനാടോ പേടിക്കുന്നേ ഇവിടെ സുരക്ഷിതമല്ലേ.
തെറ്റാലി ! ഉന്നം വെച്ചോളൂ !
തെറ്റാലിയോ ?
കേട്ടില്ലേടോ, പഹയാ ?
ഊഗ്വെ ആര്‍ക്കോ വ്യാളി സൂത്രം കൊടുക്കാന്‍ തീരുമാനിച്ചു. അതെന്തായാലും തനിക്കല്ല.
എന്താണീ കാണിക്കുന്നത് ? അവനെ വെറുതെ കലി പിടിപ്പിക്കല്ലേ .
കലി പിടിച്ചാല്‍ അവനെന്തോന്നു ചെയ്യും? കണ്ടില്ലേ അവന്‍റെ കൈയും കാലും പൂട്ടിയിട്ടിരിക്കുന്നത്
അയ്യോ, പുന്നാരമോന്‍റെ വാലില്‍ ഞാന്‍ ചവിട്ടിയോ ?
മതി മതി. എനിക്ക് ബോധ്യായി.
ശീഫുവിനോട് ഞാന്‍ പറഞ്ഞോളാം അങ്ങേരു വെറുതെ വേജാരാക്കെണ്ടതില്ല എന്ന്.
ഇല്ല. അങ്ങേരു പേടിക്കേണ്ടതില്ല .
ശരി ഞാന്‍ പറഞ്ഞോളാം
എന്നാ പോകാം ?
മഹായോദ്ധാ ! മഹായോദ്ധാ !
ഒന്നവിടെ നില്‍കൂ !
അതേ, ഇവിടെ എന്തോ തെറ്റ് പറ്റിയിട്ടുണ്ട്. എല്ലാവരും വിചാരിച്ചിരിക്കുന്നത് ഞാന്‍ ഒരു ...
അയ്യോ ! ഇത് മഹാപോരാളികളുടെ നടത്തളം അല്ലെ !
എന്തോരം സാധനങ്ങളാ !
പറക്കും കാണ്ടാമൃഗത്തിന്‍റെ പടച്ചട്ട. ! അതും യുദ്ധത്തിലുപയോഗിച്ചു കേടായത്. !
ഹായ്... വീരശൂരന്മാരുടെ ഇരുതലവാള്‍ !
ലോകത്തിലെ ഏറ്റവും മൂര്‍ച്ചയേറിയത്.. അതില്‍ സൂക്ഷിച്ചു നോക്കിയാല്‍ മുറിവുണ്ടാകും എന്നാണ് പറയപ്പെടുന്നത്. ഔ.... !!!
സര്‍വ്വനാശം വിതയ്ക്കും അദൃശ്യ-ത്രിശൂലം !
ഈ ചിത്രത്തിന്‍റെ ചിത്രങ്ങള്‍ മാത്രമേ ഞാന്‍ കണ്ടിട്ടുള്ളൂ.
ഹീയ്യോ !!!
"മന്ത്രിക്കും യോദ്ധാക്കള്‍" വസിക്കുന്ന കുംഭം
സര്‍വ്വ ടെന്‍ഷു പടയാളികളുടെ ആത്മാക്കളും ഇതില്‍ വസിക്കുവെന്നാണ് പ്രമാണം
അതേയ്...
കൗതുകകാഴ്ച്ചകളൊക്കെ കണ്ടു തീര്‍ന്നോ ?
ഇവിടാദ്യം വരാത്തതിനു ക്ഷമിക്കണം കേട്ടോ
എനിക്ക് ക്ഷമ കെടുന്നുണ്ട്.
ഓ. അല്ല, അതിനു നിങ്ങള്‍ക്ക് വേറെയെവിടെയും പോകേണ്ട കാര്യമൊന്നുമില്ലല്ലോ
- ഒന്ന് തല തിരിക്കാമോ ? - അതിനെന്താ
എന്തുണ്ട് വിശേഷം ?
അയ്യായിരം പേരെങ്ങനെ ഇതിനകത്ത് ... ഗുരു ശീഫുവോ !!
അത് ... വേറാരോ പൊട്ടിച്ചതാണ്.
പക്ഷെ ഞാനത് ശരിയാക്കിക്കൊള്ളാം. നിങ്ങളുടെ കൈയ്യില്‍..
വല്ല പശയുമുണ്ടോ ?
മുറിഞ്ഞുവെന്നു തോന്നുന്നു.
താനാണോ ഇതിഹാസങ്ങളില്‍ പറഞ്ഞിരുന്ന മഹാ യോദ്ധാ ?
- ആയിരിക്കും - എന്നാല്‍ അല്ല !!
നീ മഹായോദ്ധാ അല്ല. വ്യാളി സൂത്രത്തിന്‍റെ രഹസ്യം പൂര്‍ണമായി അഭ്യസിക്കും വരെ
നിനക്ക് ഒരിക്കലും മഹായോദ്ധാവാകാന്‍ കഴിയില്ല
അപ്പൊ പിന്നെ എന്താ പരിപാടി ?
ഇതെടുക്കാന്‍ ഇവിടെ കയറോ കോണിയോ അല്ലെങ്കില്‍ വേറെ വല്ല വഴിയും ?
നീ ഇതത്ര എളുപ്പമാണെന്ന് വിചാരിച്ചോ ? ഇത്രയ്ക്ക് മഹത്തായ ഒരു സൂത്രം നിന്‍റെ
- കൈയില്‍ വെച്ച് തരുമെന്നാണോ ? - അല്ല അത് ഞാന്‍...
അത് നേടണമെങ്കില്‍ കുങ്ങ്‌ ഫു കലയില്‍ അതിയായ ജ്ഞാനമുണ്ടായിരിക്കണം
എന്നാല്‍ തന്നെപോലുള്ള ഒരുവന് അസാധ്യമായ കാര്യമാണ്
എന്നെ പോലൊരുവനോ ?
അതെ, കണ്ടില്ലേ !ചീര്‍ത്ത ആസനം ! ഒരു വഴുവഴാനിരിക്കുന്ന കൈകള്‍!
എന്‍റെ കൈയിന്‍റെ ഭാഗങ്ങള്‍ വളരേ ലോലമാണ്
പിന്നെ ഈ ഒടുക്കത്തെ കുടവയറും.
പിന്നെ സ്വന്തം ശരീര ശുചിത്വതോടുള്ള പൂര്‍ണമായ അവഗണനയും.
അതേയ് ഒന്ന് നിര്‍ത്തിക്കേ . ഇത് കുറച്ചു കൂടി പോകുന്നുണ്ട്.
ഒന്ന് മാറി നിക്കെടോ, തന്‍റെ വായ്‌ നാറീട്ട് നില്‍കാന്‍ മേലാ.
നോക്ക്, ഊഗ്വെ എന്നോട് പറഞ്ഞത്‌ .....
വൂഷി വിരല്‍ കൊളുത്ത്. അയ്യോ, വൂഷി വിരല്‍ കൊളുത്ത് പ്രയോഗിക്കല്ലേ !
ആഹാ... അപ്പൊ നിനക്ക് ഈ കൊളുത്തറിയാം ?
മൂന്നാം തലമുറയിലെ മഹാഗുരു വൂഷി കണ്ടുപിടിച്ച കൊളുത്ത്
അപ്പൊ നിനക്ക് ഇതും അറിയുമായിരിക്കും എന്‍റെ ചുള്ളിവിരല്‍ നിവര്‍ത്തിയാല്‍ എന്താണ് സംഭവിക്കുക എന്ന്
- വേണ്ടാ, വേണ്ടാ! - ഇതിന്‍റെ ഏറ്റവും ദുഷ്കരമായ ഭാഗം എന്താണെന്നു പറയാമോ ?
ഇതിന്‍റെ ഏറ്റവും ദുഷ്കരമായ ഭാഗം ഇതിനു ശേഷമുള്ള വൃത്തിയാക്കലാണ്‌
ശരി... ശരി.... എന്നെ ഒന്നും ചെയ്യരുതേ.
പാണ്ട, ഇനി ശ്രദ്ധിച്ചു കേട്ടോളൂ
ഊഗ്വെ തിരഞ്ഞെടുത്തത് തന്നെയായിരിക്കാം, പക്ഷെ എന്‍റെ കീഴില്‍ വല്ല അഭ്യാസം എടുത്താല്‍ ...
....‍,ഞാന്‍ നിനക്ക് വാക്ക് തരുന്നു നീ ആഗ്രഹിച്ചു പോകും അങ്ങേരു വിളിക്കണ്ടായിരുന്നു എന്ന്. അപ്പൊ മനസിലായല്ലോ ?
ഉവ്വേ ,ഉവ്വ് എല്ലാം മനസിലായേ.
നന്നായി
എന്നാല്‍ പിന്നെ തുടങ്ങി കളയാം
- അപ്പൊ തുടങ്ങികൊള്ളൂ - നിക്ക്. നിക്ക്. നിക്ക്.
എന്താ ?
- ഇപ്പോഴോ ? - അതെ, ഇപ്പോള്‍ തന്നെ.
ഇല്ലെങ്കില്‍ മഹാഗുരു ഊഗ്വെക്ക് തെറ്റുപറ്റി എന്നും പിന്നെ നീ മഹായോദ്ധാ അല്ല എന്നും പറയേണ്ടി വരും
ഓ, ശരി, പക്ഷെ എനിക്ക് ..
ഈ കാണുന്ന എല്ലാ പയറ്റുകള്‍ ചെയ്യാനെനിക്ക് പറ്റിയെന്നു വരില്ല.
ഒന്നും ചെയ്യാതെങ്ങനെയാണ് പറ്റുമോ പറ്റില്ലെയോ എന്നറിയുക ?
അതെ എന്നാലും എന്‍റെ തലത്തില്‍ ഒക്കുന്ന പയറ്റുകള്‍ ഉണ്ടായിരുന്നെങ്കില്‍.
അതേതു തലമാണാവോ ?
അത് പിന്നെ, ഞാന്‍ വലിയ പ്രഗല്ഭനൊന്നുമല്ല പക്ഷെ..
.... നമുക്ക് "താഴത്തെ നിലയില്‍" നിന്നും തുടങ്ങാം.. "താഴത്തെ നില."
ഹ ഹ ഇല്ല. "താഴത്തെ നില" എന്ന ഒരു തലമില്ല
- ഹേയ് എന്നാ അതില്‍ തൊട്ടു തുടങ്ങാം. - അതിലോ ?
ഞങ്ങള്‍ അത് കുട്ടികളെ പഠിപ്പിക്കാനും പിന്നെ ചൂടെടുക്കുമ്പോള്‍ വാതില്‍ തുറന്നിരിക്കാനും വെക്കുന്ന താങ്ങാണത്
പിന്നെ നിനക്ക് നിര്‍ബന്ധമാണെങ്കില്‍...
ഹേയ്, വീരപഞ്ചവര്‍ !
നിങ്ങളെല്ലാവരും എന്‍റെ പാവകളേക്കാളും വലുതാണ്‌. പച്ചത്തുള്ളനേ ഒഴിച്ച് നിര്‍ത്തിയാല്‍, നിങ്ങള്‍ക്ക് അതേ വലിപ്പം തന്നെ
എന്നാല്‍ തുടങ്ങിക്കൊള്ളൂ പാണ്ട. എന്തൊക്കെയറിയാമെന്ന് ഞങ്ങളൊന്നു കാണട്ടെ.
അവരും കാണാന്‍ നില്‍കുകയാണോ അതോ അവര്‍ പോയ ശേഷം തുടങ്ങിയാല്‍ പോരെ ?
അതിനെ അടിക്കൂ
ഉവ്വ്, ഉവ്വ്, പിന്നെ ഞാനിപ്പോള്‍ കഴിച്ചതേയുള്ളൂ. ദഹിച്ചു കൊണ്ടിരിക്കുകയാണല്ലോ അതിനാല്‍.....
...... എന്‍റെ കുങ്ങ്‌ ഫു സാധാരണ ചെയ്യുന്നത്ര നന്നാവണമെന്നില്ല.
അതിനെ ഒന്നടിച്ചാലും.
ശരി
നിനക്കൊരു ചുക്കും ചെയ്യാന്‍ കഴിയില്ല, ഇത് കണ്ടോ ഇവിടെ.
എന്‍റെ കൂട്ടുക്കാരെ കളിയാക്കുമെന്നോ ? എന്നാ തല്ലു മേടിക്കാന്‍ തയ്യാറായിക്കോ.
എന്‍റെ കാലിന്റെ ഒടുക്കത്തെ വേഗത കണ്ടോ
ഞാന്‍ മറയിലായത് കണ്ടോ.. വാ വാ. നീ "കരടി" പയറ്റു കണ്ടിട്ടുണ്ടോ
നീ പച്ചത്തുള്ളനേ മാത്രമേ കണ്ടിട്ടുള്ളൂ.
പിന്നെ മര്‍ക്കട പയറ്റും
ഒരു ഇടവഴി പാമ്പിനെ പോലെ തീര്‍ക്കും നിന്നെ ഞാന്‍.
അതിനെയൊന്നു തല്ലെടോ !
ശരി ...... ശരി
ഒരിക്കല്‍ കൂടി നോക്കാം ? കടുപ്പത്തിലൊന്ന് കൂടി
ഇതെപ്പടി ?
അത് നൊന്തു !
ഇത് ഞാന്‍ വിചാരിച്ചതിലും എളുപ്പമാകുമെന്നു തോന്നുന്നു
എനിക്ക് ചെറുതായിട്ട് തല കറങ്ങുന്നുണ്ട് ട്ടാ !
എന്തുറപ്പാ ഇതിനു !
എന്‍റെ നട !
എങ്ങനെയുണ്ടായിരുന്നു ?
"താഴത്തെ നില" ഇപ്പോള്‍ നിലവില്‍ വന്നിരിക്കുന്നു .
- വിവരിക്കാന്‍ വാക്കുകളില്ല. - അത് സത്യം .
- വിവരിക്കാന്‍ വാക്കുകളില്ല. - അത് സത്യം
മഹാഗുരു ഊഗ്വെ എന്താലോച്ചിചിട്ടാണ് വിളിച്ചതെന്ന് എനിക്ക് മനസിലാകുന്നില്ല.
അയാളെ കൊലക്ക് കൊടുക്കും, പാവം.
അതിനെന്താ അവന്‍ വളരെ ശക്തനല്ലേ !
ആകാശത്തിലെ അഗ്നിഗോളത്തില്‍ നിന്നും വീണവനല്ലേ മഹയോദ്ധാ !
അവന്‍ നടന്നാല്‍, നില്‍കുന്നയിടം പോലും കുലുങ്ങും. !
മഹാഗുരു ഊഗ്വെയേ പോലൊരാള്‍ കുങ്ങ്‌ ഫു അറിയുന്ന ഒരുവനെ തിരഞ്ഞെടുക്കും എന്നാണു കരുതിയത്‌
അതെ, ചുരുങ്ങിയത് സ്വന്തം കാല്‍വിരല്‍ തൊടാന്‍ പറ്റുന്ന ഒരുത്തനെ
അതുമല്ലെങ്കില്‍ സ്വന്തം കാല്‍വിരല്‍ കാണാന്‍ പറ്റുന്നവനെ
ശരി.
കുളമാകും.
അല്ല, നിങ്ങള്‍ ഉണര്‍ന്നിരിക്കുന്നു
തല്‍കാലത്തേക്ക്.
ഞാന്‍ പിന്നെ ...
എന്തൊരു ദിവസം, അല്ലെ ?
കുങ്ങ്‌ ഫു പരിപാടി കുറച്ചു പണിയാണ്, അല്ലെ ? കൈകള്‍ വേദനിക്കുന്നുണ്ടോ ?
അം.. ഇന്നെനിക്ക് വളരെ ദൈര്‍ഘ്യമേറിയതും നിരാശാജനകവുമായ ഒരു ദിവസമായിരുന്നു, അതുകൊണ്ട്....
ഹാ... കിടക്കുകയായിരിക്കും നല്ലതെന്ന് തോന്നുന്നു.
- ഉവുവ്വ്... തീര്‍ച്ചയായും. - വളരെ നന്ദി.
പിന്നെന്താച്ചാല്‍ .... ഞാന്‍ നിങ്ങളുടെ വലിയോരാരാധകനാണ് !
"തേങ്ങും നദി"യിലെ പോരാട്ടത്തില്‍ നിങ്ങളെല്ലാം കലക്കിയിട്ടുണ്ടായിരുന്നു
ഒരുവനെതിരെ ആയിരംപേര്‍ എന്നതായിരുന്നു അവസ്ഥ പക്ഷെ നിങ്ങള്‍ നിര്‍ത്തിയില്ല. നിങ്ങളിങ്ങനെ......
ക്ഷമികണം ട്ടൊ.
നോക്കൂ, ഇത് നിങ്ങള്‍ക്കുള്ള സ്ഥലമല്ല.
എനിക്കറിയാം. നിങ്ങള്‍ പറഞ്ഞത് ശരിയാണ്
എനിക്ക് പിന്നെ ,.... എനിക്കിതില്‍ ...
ജനിച്ചന്നു തൊട്ടു ഞാന്‍ സ്വപ്നം കാണുമാ...
അല്ല, ഇത് നിങ്ങളുടെ മുറിയല്ല എന്നാണ് ഉദ്ദേശിച്ചത്. അതായതു ഈ മുറി. ഇതെന്‍റെ മുറിയാണ്
കൊറ്റിയുടെ സ്വന്തം.
ഓ അങ്ങനെ. ശരി ശരി
അപ്പോള്‍ നിങ്ങള്‍ക്കുറങ്ങണം.
- അതെ. - ഞാന്‍ നിങ്ങളെ അതിനനുവദിക്കുന്നുമില്ല.
നാളെ ഒരുപാട് കാര്യങ്ങള്‍ നമുക്ക് ചെയ്യാനുമുണ്ട്.
ശരി. നിങ്ങള്‍ കലക്കനാണ് ട്ടൊ. കഴിഞ്ഞു കേട്ടോ, അവസാനമായി. റ്റാ റ്റാ.
എന്താ പറഞ്ഞത് ?
ഞാന്‍ ഒന്നും പറഞ്ഞില്ല.
അതേയോ. ശരി ശുഭരാത്രി.
നന്നായിയുറങ്ങിക്കോള്ളൂ
അത് കുറച്ചു ബോറായിപ്പോയി.
ശ്രീമതി കടുവച്ചി ! ഉണര്‍ത്താന്‍ വേണ്ടി ചെയ്തതല്ല.
- നീ ഇവിടെയല്ല. - അതെ. വളരെ ശരിയാണ്.
ഇത് നിങ്ങളുടെ മുറിയാണ്.
ഞാന്‍ ഉദ്ദേശിച്ചത് മരതകക്കൊട്ടാരത്തില്‍ കഴിയാന്‍ നിങ്ങള്‍ക്കു യോഗ്യത ഇല്ല എന്നാണ്.
കുങ്ങ്‌ ഫു കലയ്ക്കു നിങ്ങള്‍ ഒരു അപമാനമാണ്. നിങ്ങള്‍ക്കു ഞങ്ങള്‍
ആരാന്നെന്നും എന്താണ് ചെയ്യുന്നതെന്നുമുള്ള ഒരു ബഹുമാനമുണ്ടെങ്കില്‍,
നീ നേരം പുലരുമ്പോഴേക്കും ഇവിടം വിട്ടു പോയിരിക്കണം
വലിയോരാരാധകനാണേ !
ആഹാ.. ദിവ്യ ജ്ഞാനത്തിന്‍റെ ബദാം മരം താന്‍ കണ്ടുപിടിച്ചല്ലോ.
ഇത് അതായിരുന്നോ ? പൊറുക്കണം. ഞാന്‍ ഇത് സാദാ ബദാം മരമാണെന്നാണ് വിചാരിച്ചത്.
എനിക്ക് മനസിലായി വിഷമം വന്നാല്‍ തനിക്ക് ഭക്ഷിക്കണം.
വിഷമമോ ? ഏയ് എനിക്ക് വിഷമമൊന്നുമില്ല. നിങ്ങള്‍ക്കെങ്ങനെയറിയാം എനിക്ക് വിഷമമുണ്ടെന്നു.
അപ്പോള്‍ നീ എന്തിനാണ് വിഷമിക്കുന്നത് ?
കുങ്ങ്‌ ഫു ചരിത്രത്തില്‍ ഞാനിന്നു നാണംകെട്ട പോലെ വേറെയാരും നാണംകെട്ടിട്ടുണ്ടാകില്ല.
ചൈനയുടെ ചരിത്രത്തില്‍ പോലും നാണക്കെടിന്‍റെ ചരിത്രത്തില്‍ പോലും !
ശരിയായിരിക്കാം.
പിന്നെ ആ പഞ്ചവര്‍! നിങ്ങള്‍ അവരെ കാണേണ്ടിയിരുന്നു ! അവരെന്നെ എത്ര വെറുക്കുന്നുവെന്നോ !
തീര്‍ച്ചയായും.
ഗുരു ശീഫുവിന് എന്നെ എങ്ങനെ ഒരു മഹായോദ്ധാവാക്കി മാറ്റാന്‍ സാധിക്കും ?
പറഞ്ഞു വരുന്നത്, ഞാന്‍ പഞ്ചവരെ പോലെയല്ല.
എനിക്ക് നഖങ്ങളില്ല, ചിറകുകളില്ല, കൊടിയ വിഷമില്ല.
എന്തിനു, ആ പച്ചതുള്ളനു പോലുമുണ്ട് ........... സാധനങ്ങള്‍.
ഇതൊക്കെ ഉപേക്ഷിച്ചു ഞാന്‍ പഴയത് പോലെ ന്യൂഡില്‍സ് പണിക്കു പോവുന്നതാണ് നല്ലത്.
ഉപേക്ഷിച്ചു, ഉപേക്ഷിച്ചില്ല
ന്യുടില്‍സ് ചെയ്തു, ന്യൂഡില്‍സ് ചെയ്തില്ല.
എന്ത് സംഭവിച്ചു, എന്ത് സംഭവിക്കും എന്നതിനെ പറ്റിയാണ് നിനക്ക് വേവലാതി.
ഒരു ചൊല്ലുണ്ട് :
ഇന്നലെകള്‍ കഥകളായി,
നാളെകള്‍ അജ്ഞാതവുമാണ്
പക്ഷെ ഇന്ന് എന്നുള്ളത് ഒരു സമ്മാനമാണ് (gift).
അതുകൊണ്ടാണ് അതിനെ ആംഗലേയ ഭാഷയില്‍ പ്രസന്‍റെന്നു (present) വിളിക്കുന്നത്‌
- അയ്യോ ! - എന്താ സംഭവിച്ചേ ?!
പോര്‍ മുഖത്തേക്ക് ! പോ ! പോ ! പോ !
തെറ്റാലികള്‍ തൊടുത്തു വിടുവിന്‍ !
എയ്യുവിന്‍ !
തായ്‌ ലങ്ങ്‌ മോചിതനായി ! ശീഫുവിനെ ഉടന്‍ അറിയിക്കണം
- ആരും പോകുന്നില്ല ! അവനും പോകുന്നില്ല ! - എന്നെ വിടൂ !
അത് മേലേക്ക് വലി !
നില്‍കൂ ! തിരിച്ചു വിടൂ !
- അവന്‍ ഇത് വഴിയാണല്ലോ വരുന്നത് ! - അവന്‍ ഇങ്ങോട്ടെത്തില്ല. വില്ലാളികളെ !
നമ്മള്‍ തീര്‍ന്നു. ശരിക്കും തീര്‍ന്നു.
ഇത് വരേയ്ക്കും ഇല്ല. വിട്ടോള്ളൂ !
- നമുക്ക് ഇനി ഓടാവോ ? - ഉവ്വ്.
ശീഫു നിന്നെ അയച്ചതില്‍ സന്തോഷം.
എന്നെയങ്ങ് മറന്നു കാണുമെന്നു വിചാരിച്ചിരിക്കുകയായിരുന്നു
അവിടേക്ക് പറന്നു പോയിട്ട്, അവരോടു പറ .....
.....യഥാര്‍ത്ഥ മഹയോദ്ധാ വരുന്നുണ്ടെന്നു, തറവാട്ടിലേക്ക്
ഗുരുവേ, സുപ്രഭാതം !
പാണ്ടാ !
എണീക്കിന്‍ !
അവന്‍ ഉപേക്ഷിച്ചു.
പാണ്ട പോയ സ്ഥിതിക്ക്, നമ്മളെന്താ ഇനി ചെയ്യുക ? ആരാവും ഇനി മഹായോദ്ധാവ് ?
നമ്മളിനി ചെയ്യേണ്ടത് പരിശീലനം തുടരുക എന്നതാണ്. പിന്നീടു സമയമാകുമ്പോള്‍,
യഥാര്‍ത്ഥ മഹായോദ്ധാവാരാനെന്നു പതിയെ വെളിപ്പെടും
നിനക്കെന്താ ഇവിടെ കാര്യം ?!
ഹാ! സുപ്രഭാതം, ഗുരുവേ !
ഞാനൊന്നു പരിശീലിച്ചാലോ എന്ന് കരുതി.
നീ കുടുങ്ങിയിരിക്കുകയാണ്.
കുടുങ്ങുകയോ ? ഇല്ല .. ങേ? കുടുങ്ങുകയോ ? ഹ ഹ ഹ ..
ഇല്ല. ഇതെന്‍റെ ഒരു ... ങാ, ഞാന്‍ കുടുങ്ങിപ്പോയി.
- അവനെ സഹായിക്ക് - എന്‍റെ പൊന്നേ.
അപ്പൊ മൂന്നില് ട്ടൊ. ഒന്നേ, രണ്ടേ......
.... മൂന്ന്
- നന്ദി കേട്ടോ. - അത് വേണ്ടതില്ല
- അല്ല, സത്യമായിട്ടും എനിക്ക് വളരെ ... - ഇനിയൊരിക്കലും
നീയെന്താ വിചാരിച്ചത് ? ഒറ്റ രാത്രി കൊണ്ട് നിനക്ക് ഇരുകാല്‍ നിവര്‍ത്തിയിരിക്കാന്‍ സാധിക്കുമെന്നോ ?
ഒരുവന് മെയ് വഴക്കം നേടാന്‍ വര്‍ഷങ്ങളെടുക്കും
അത് പോരാട്ടങ്ങളില്‍ പ്രയോഗിക്കണമെങ്കില്‍ വര്‍ഷങ്ങളുടെ പരിശീലനം വേറെയും
അത് താഴെയിടെടോ !
ഇവിടെ ചോര പുരണ്ട വിരലുകളും ഒടിഞ്ഞ എല്ലുകളും മാത്രമാണ് ഉപഹാരങ്ങളായി ശേഖരിക്കുന്നത്.
അതെയതെ ! ഉഗ്രന്‍ .
എന്നാല്‍ തുടങ്ങിക്കളയാം.
- തയ്യാറായോ ? - ഞാന്‍ എപ്പഴേ തയ്യ......
പൊറുക്കണം സഹോദരാ... നീ തയ്യാറായിക്കാണുമെന്നാണ് ഞാന്‍ കരുതിയത്‌.
അത് പൊളിച്ചു ! ഒന്നൂടെ ചെയ്യാം !
പാണ്ടാ, ഇത്രയും നേരം ഞാന്‍ നിനക്ക് എളുപ്പമാക്കി തരുകയായിരുന്നു. പക്ഷെ ഇനിയില്ല.
ഞാനാണ് നിന്‍റെ അടുത്ത എതിരാളി.
അതേയോ ! ശരി, എന്നാല്‍ തുടങ്ങാം !
മുന്നില്‍ നില്‍ക്കൂ.
വിജയത്തിലേക്കുള്ള യഥാര്‍ത്ഥ മാര്‍ഗം എതിരാളിയുടെ കുറവുകള്‍ കണ്ടുപിടിക്കുകയും....
..... എന്നിട്ടതിനെ മുതലെടുക്കുകയും ചെയ്യുക എന്നതാണ്.
ഓഹോ, അതേയോ !
അവനു നേരെ അവന്‍റെ ശക്തിയുപയോഗിച്ചു നേരിടുക....
....അവന്‍ വീഴുന്നത് വരെ.....
... അല്ലെങ്കില്‍ പിന്‍വാങ്ങും വരെ.
ഒരു യഥാര്‍ത്ഥ പോരാളി ഒരിക്കലും പിന്‍വാങ്ങില്ല.
പേടികണ്ട ഗുരുവേ, ഞാനൊരിക്കലും പിന്‍വാങ്ങില്ല !
അവനു ബുദ്ധിയുണ്ടെങ്കില്‍, ഇനി ഈ പടി കയറിയവന്‍ തിരിച്ചു വരില്ല.
പക്ഷെ അവന്‍ വരും
അവന്‍ പിന്‍വാങ്ങില്ലല്ലോ, അല്ലെ ?
അവന്‍റെ വീഴ്ച്ച അടുത്തൊന്നും നിര്‍ത്തില്ല അതെന്തായാലും ഉറപ്പാണ്.
അക്യുപന്‍ക്ച്ചര്‍ കൊണ്ടെനിക്ക് ആശ്വാസം കിട്ടുമെന്നല്ലേ നിങ്ങള്‍ പറഞ്ഞതു.
കിട്ടുമെടോ, ഒന്ന് വിശ്വസിക്കൂ.
ഈ നാഡീ ബിന്ദുകള്‍ ഒന്ന് കിട്ടണ്ടേ.. നിങ്ങളുടെ ശരീരമാണെങ്കില്‍ മൊത്തത്തിലാകെ.....
- കൊഴുത്തുരുണ്ടത് ? - രോമമാണ്. അതാണ്‌ ഞാന്‍ പറയാന്‍ വന്നത്.
ഉവുവ്വ്.
അല്ലെങ്കിലും ഒരാളുടെ വലിപ്പം നോക്കി കഴിവളക്കാന്‍ ഞാന്‍ ആരാ ? എന്‍റെ വലിപ്പം തന്നെ കണ്ടില്ലേ.
ഇവിടെ.
നീ ഇതില്‍ ഒന്ന് കൂടി നോക്ക്‍ അപ്പോള്‍ പിടികിട്ടും
ആഹാ, അവിടെയാണല്ലേ..
നിര്‍ത്തൂ. ഒന്ന് നിര്‍ത്തൂ!
ഗുരു ശീഫു എനിക്ക് പ്രചോദനം നല്‍കാന്‍ ശ്രമിക്കുകയാണെന്ന് അറിയാം എങ്കിലും....
... അദ്ദേഹത്തേ പറ്റി മുന്‍പ് അറിയില്ലായിരുന്നെങ്കില്‍ എന്നെയങ്ങ് പുറത്താക്കാന്‍ ശ്രമിക്കുകയാണെന്ന് ധരിച്ചേന്നെ.
കാണാന്‍ ഒരു മയമില്ലാത്ത ആളാണെന്നു തോന്നുമെങ്കിലും....
... അദ്ദേഹമെല്ലായ്പോഴും അങ്ങനെയായിരുന്നില്ല.
ഐതീഹ്യങ്ങള്‍ പറയുന്നു,
ഗുരു ശീഫു വാസ്തവത്തില്‍ വളരെയധികം പുഞ്ചിരിക്കുമായിരുന്നുവത്രേ.
- അത് ചുമ്മാ ! - അതേന്നെ.
അതൊക്കെ അതിനു മുന്‍പായിരുന്നു.
എന്തിനു മുന്‍പ് ?
തായ്‌ ലങ്ങിനു മുന്‍പ്
അവനെ കുറിച്ച് സംസാരിക്കാന്‍ പാടില്ലെന്നല്ലേ ഉത്തരവിട്ടിരിക്കുന്നത്
ഇവിടെ കഴിയാന്‍ പോകുന്ന സ്ഥിതിക്ക് അവന്‍ അറിഞ്ഞിരിക്കണം
ഏയ് ഏയ് , തായ്‌ ലങ്ങിനെ പറ്റിയല്ലേ, എനിക്കറിയാം.
അയാള്‍ ഇവിടത്തെ ശിഷ്യനായിരുന്നു. കുങ്ങ്‌ ഫു വിന്‍റെ ആയിരം മുറകള്‍ ഹൃദ്യസ്ഥമാക്കിയ ആദ്യ ശിഷ്യന്‍.
പിന്നീട് കൊടുംഭീകരനായി മാറുകയായിരുന്നു, ഇപ്പോള്‍ അയാള്‍ തടവറയിലുമായി
അയാള്‍ വെറുമൊരു ശിഷ്യനായിരുന്നില്ല
ശീഫുവിന് കുട്ടിയായിരിക്കെ കിട്ടിയതാനയാളെ....
.....പിന്നീടു സ്വന്തം മകനെ പോലെ വളര്‍ത്തുകയായിരുന്നു
ഒരിക്കല്‍ കുട്ടിക്ക് കുങ്ങ്‌ ഫു വില്‍ മികവു കാണിച്ചപ്പോള്‍...
... അദ്ദേഹം അവനെ പഠിപ്പിച്ചു.
ശീഫുവിനു അവനില്‍ വളരെ പ്രതീക്ഷയുണ്ടായിരുന്നു. അവന്‍ ഒരു മഹാനായി മാറുമെന്നു അദ്ദേഹം പറയുമായിരുന്നു.
തായ്‌ ലങ്ങിനു പക്ഷെ അത് പോരായിരുന്നു.
അവന്‍റെ ലക്ഷ്യം വ്യാളീ സൂത്രമായിരുന്നു.
പക്ഷെ അവനിലെ അന്ധകാരം ഊഗ്വെ കണ്ടു. അതിനാല്‍ അതവനു നിഷേധിച്ചു.
കലി പൂണ്ട തായ്‌ ലങ്ങ്‌, താഴ്വാരം തകര്‍ത്തു തരിപ്പണമാക്കി.
വ്യാളീ സൂത്രം ബലം പ്രയോഗിച്ചെടുക്കാന്‍ ശ്രമിച്ചു
സ്വന്തം കൈകള്‍ കൊണ്ട് വളര്‍ത്തിയവനെ എതിരിടാന്‍ ശീഫു നിര്‍ബന്ധിതനായി.
പക്ഷെ അദ്ദേഹത്തിന് അതെങ്ങനെ ചെയ്യുവാന്‍ സാധിക്കും ?
തായ്‌ ലങ്ങിനെ സ്നേഹിച്ച പോലെ വേറെയാരെയും അദ്ദേഹം സ്നേഹിച്ചിട്ടില്ലായിരുന്നു
പിന്നീടൊരിക്കലും.
എന്നാല്‍ ഇപ്പോള്‍ അദ്ദേഹത്തിന് ആ തെറ്റ് തിരുത്തുവാന്‍ ഒരവസരം കൈവന്നിരിക്കുന്നു .
മഹയോദ്ധാവിനേ പരിശീലിപ്പിക്കുക എന്നതാണത്.
എന്നാല്‍ കിട്ടിയതോ തന്നെയും.
അതിനെ ഒരു കളിതമാശയായി കാണുന്ന ഒരു പൊണ്ണത്തടിയന്‍ പാണ്ടയെ.
കളിയാക്കുന്നോ !
ഒന്നും ചെയ്യരുത് ! എന്‍റെ തെറ്റാണു ! കുത്തിയത് മാറിപ്പോയതാണ്, മുഖത്തിന്‍റെ ഞരമ്പിലാണ് കുത്തിയത്.
ചിലപ്പോ ഹൃദയവും സ്തംഭിച്ചിട്ടുണ്ടാകാം.
ശാന്തി
ശാ.....ശാ....
ശാന്തി
ചിറകിട്ടടിക്കുന്നതാരാണെന്ന് വെച്ചാല്‍ ഒന്ന് നിര്‍ത്താമോ ?!
ശ...ശാ
ഹാ, സെങ്ങ്‌.
മിടുക്കന്‍.
സന്തോഷവാര്‍ത്തയായിരിക്കും, അല്ലെ ?
മഹാഗുരുവേ ! മഹാഗുരുവേ !
അത് പിന്നെ... അത്... ഒരു അശുഭകരമായ വാര്‍ത്ത‍യുണ്ട് .
ശീഫു
വാര്‍ത്തകളേയുള്ളൂ. അതില്‍ ശുഭകരവും അശുഭകരവും ഇല്ല.
ഗുരുവേ, അങ്ങ് കണ്ട വെളിപാട്. അത്... ശരിയായിരിക്കുന്നു.
തടവറയില്‍ നിന്നും തായ്‌ ലങ്ങ്‌ രക്ഷപെട്ടിരിക്കുന്നു അവന്‍ വന്നു കൊണ്ടിരിക്കുകയാണ്.
അതൊരു അശുഭകരമായ വാര്‍ത്തയാണ്,....
.... മഹയോദ്ധാവിനു അവനെ പരാജയപെടുത്താന്‍ കഴിയുമെന്ന വിശ്വാസം നിങ്ങള്‍ക്കില്ലെങ്കില്‍
പാണ്ടയോ ? ഗുരുവേ, ആ പാണ്ടക്ക് മഹായോദ്ധാവാകാന്‍ കഴിയില്ല.
അവന്‍ ഇവിടെ വരേണ്ടവനേ അല്ല ! അതൊരു അബദ്ധമായിരുന്നു.
അക്കാര്യത്തില്‍ അബദ്ധങ്ങളെന്ന ഒന്ന് ഇല്ല
ഉവ്വ്, അറിയാം. അത് താങ്കള്‍ മുന്‍പ് പറഞ്ഞിരുന്നു.
- രണ്ടു തവണ. - എന്നാല്‍ അതും ഒരബദ്ധമല്ലായിരുന്നു
ഇപ്പൊ മൂന്നായി.
എന്‍റെ പൊന്നു ചങ്ങാതീ,
എല്ലാം നിയന്ത്രിക്കാന്‍ കഴിയുമെന്നുള്ള നിന്‍റെ ആ മിഥ്യാബോധം മാറുന്നത് വരേ,
നിനക്കും ആ പാണ്ടാക്കും വിധിച്ചിട്ടുള്ള നിയോഗം നിറവേറ്റാന്‍ സാധിക്കില്ല .
മിഥ്യാബോധമോ ?
അതെ. ഈ മരം കണ്ടോ, ശീഫു.
അതിന്‍റെ കാലമാകുന്നത് വരേക്കും എനിക്ക് തോന്നുമ്പോള്‍ അതിനെ
പുഷ്പിക്കുവാനോ ഫലം കായ്പ്പിക്കുവാനോ സാധിക്കില്ല
പക്ഷെ നമുക്ക് നിയന്ത്രിക്കാന്‍ കഴിയുന്ന ചിലതുണ്ട്
ഫലം എപ്പോള്‍ വീഴണം എന്നുള്ളത് എനിക്ക് നിയന്ത്രിക്കാം
മാത്രവുമല്ല, അതിന്‍റെ വിത്ത് എവിടെ ...
....കുഴിച്ചിടണമെന്നുള്ളതും എനിക്ക് നിയന്ത്രിക്കാന്‍ സാധിക്കും
ഗുരുവേ, അതൊരു മിഥ്യാബോധമല്ല.
ശരിയാണ്.
പക്ഷെ നീ എന്തൊക്കെ ചെയ്താലും
ആ വിത്ത് ഒരു ബദാം മരമായി തന്നെയാണ് വളരുക.
ഒരു ആപ്പിളിനെയോ ഓറഞ്ചിനെയോ കിട്ടുവാന്‍ നീ ആഗ്രഹിച്ചേക്കാം, പക്ഷെ അതില്‍ നിന്ന് ബദാം മാത്രമേ നിനക്ക് ലഭിക്കൂ
പക്ഷെ ഒരു ബദാം എങ്ങനെയാണ് തായ്‌ ലങ്ങിനെ പരാജയപെടുത്തുക !
അതിനു സാധിച്ചേക്കാം
നീ അതിനു മാര്‍ഗനിര്‍ദ്ദേശം നല്‍കാന്‍ തയ്യാറാണെങ്കില്‍
പരിപോഷിപ്പിക്കാന്‍.
അതില്‍ വിശ്വസിക്കാന്‍ തയ്യാറായാല്‍.
പക്ഷെ എങ്ങനെ ? എങ്ങനെ ?
ഗുരുവേ, എനിക്കങ്ങയുടെ സഹായം വേണം.
അത് വേണ്ടതില്ല, നീ അതില്‍ വിശ്വസിച്ചാല്‍ മാത്രം മതി.
സത്യം ചെയ്യൂ, ശീഫു.
നീ വിശ്വസിക്കുമെന്ന് സത്യം ചെയ്താലും.
ഞാന്‍ ....... ശ്രമിക്കാം.
നന്നായി.
എന്‍റെ സമയമായിരിക്കുന്നു.
നീ നിന്‍റെ യാത്ര തുടരണം, ഞാനില്ലെങ്കില്‍ പോലും.
താങ്കളെന്താണ് ചെയാ... ? നില്‍കൂ !
ഗുരുവേ !
എന്നെ വിട്ടു പോകല്ലേ !
നീ വിശ്വസിക്കണം, കേട്ടോ.
ഗുരുവേ !
അപ്പൊ ഞാനിങ്ങനെ പറയുകയായിരുന്നു "ശരി, താനൊരു ചെന്നയയായിരിക്കാം,
ഹാജിന്‍ ജില്ലയിലെ ഭയങ്കര ഗുണ്ടയുമായിരിക്കും.....
പക്ഷെ കുറച്ചു കാശ് തരുന്ന കാര്യത്തില്‍ നീ തല്ലിപൊളിയാ... "
അതേയോ ? എന്നിട്ട് നീ അവിടെ നിന്നെങ്ങനെ ജീവനോടെ രക്ഷപെട്ടു ?
അതിനു, ഞാന്‍ അത് ശരിക്കും പറഞ്ഞില്ലായിരുന്നു.....
...എന്‍റെ മനസിലിങ്ങനെ......
....ചിന്തിക്കുകയായിരുന്നു
അപ്പോള്‍ അവനെന്‍റെ മനസിലുള്ളത് കേട്ടിരുന്നുവെങ്കില്‍ "എന്ത് ?" എന്ന് പറഞ്ഞെന്നെ.
ഭക്ഷണം തയ്യാര്‍ ! ഇഷ്ടപെടുമെന്നു കരുതുന്നു.
- ഇത് കൊള്ളാമല്ലോ ! - നിങ്ങള്‍ ചുമ്മാ പറയുവാ . ‍
നിങ്ങളെന്‍റെ അച്ഛന്‍റെ രഹസ്യകൂട്ട് സൂപ്പാണ് കഴിക്കേണ്ടത്‌ അത് പക്ഷെ അതിന്‍റെ രഹസ്യ കൂട്ട് അച്ഛന് മാത്രമേ അറിയത്തുള്ളൂ
നിങ്ങളെന്താ പറയുന്നത് ? ഇത് കലക്കന്‍ സാധനമാണെടോ !
- നിങ്ങളൊരു ഉഗ്രന്‍ വെപ്പുകാരനാണ് ട്ടോ. - എന്‍റെ തൊള്ള കുറച്ചു കൂടി വലുതായിരുന്നുവെങ്കിലെന്നു കൊതിച്ചുപോകുന്നു
നിങ്ങളിത് കഴിച്ചു നോക്കൂ, കടുവച്ചി.
മഹാ യോദ്ധാവിനു പ്രപഞ്ചത്തിന്‍റെ ശക്തികൊണ്ടും പിന്നെ ഗിങ്ങ്കോ ഇലയുടെ വെറുമൊരു മഞ്ഞുകൊണ്ടും
മാസങ്ങളോളം അതിജീവിക്കാന്‍ സാധിക്കുമെന്നാണ് ഐതീഹ്യം.
എന്‍റെ ശരീരം ഞാന്‍ മഹായോദ്ധാവായ വിവരമറിഞ്ഞു കാണില്ല.
എനിക്കെന്തായാലും മഞ്ഞുതുള്ളികളും പിന്നെ പ്രപഞ്ച ജ്യുസ്സുമൊന്നും മതിയാകില്ല
- എന്താ ? - ഒന്നുമില്ല ... ഗുരു ശീഫു
നീ എന്ന് തൊട്ടു പല്ല് തേക്കുകയും പിന്നെ 500 രാത്തലും കുറയ്ക്കാന്‍ കഴിയുമോ അന്ന് നിനക്ക് മഹായോദ്ധാവാകാം
നിങ്ങളുണ്ടാക്കുന്ന ശബ്ദമെന്താണ് ? ചിരിയോ ? ഞാന്‍ അത് കേട്ടിട്ട് പോലുമില്ലല്ലോ!
കഠിനമായി പരിശ്രമിക്കൂ, പാണ്ടാ, അങ്ങനെയെങ്കിലും ഒരു ദിവസം,.....
നിനക്ക് എന്‍റേത് പോലെയുള്ള ചെവികളുണ്ടാകും.
അത് കൊള്ളാം.
ചെവിയേ . നിങ്ങള്‍ക്കു മനസിലായില്ല ? അത് പെട്ടെന്ന് പിടികിട്ടുമല്ലോ.
ശീഫു !
നിങ്ങളെന്താ പറയുന്നേ ? ശീഫുവല്ലാതെ പിന്നെയാരാ ഇത്.
അയ്യോ! ഗുരു ശീഫു !
നിങ്ങളെന്താ തമാശ പറഞ്ഞു കളിക്കുകയാണോ ?
തായി ലങ്ങ്‌ രക്ഷപെട്ടു. ! എന്നാ നിങ്ങള്‍ ഇവിടെ കുട്ടികളെ പോലെ കളിച്ചിരിക്കുന്നു !
- ങേ ? - വ്യാളീ സുത്രമാനവന്‍റെ ലക്ഷ്യം, ഇനി അവനെ ...
തടുക്കുവാന്‍ നിനക്ക് മാത്രമേ സാധിക്കൂ
ആരാ പറഞ്ഞത് നിങ്ങള്‍ക്ക് തമാശ പറയാനറിയില്ല എന്ന്..
തായ്‌ ലങ്ങിനേ ... ഞാന്‍ നിര്‍ത്തുമെന്നേ
അല്ല ? നിങ്ങള്‍ കാര്യമായി പറഞ്ഞതാണോ ? ഞാന്‍ തടുക്കണമെന്നോ ?
അവനെ മഹാഗുരു ഊഗ്വെ തടുത്തു നിര്‍ത്തുമല്ലോ, മുന്‍പ് ചെയ്തപോലെ
ഊഗ്വേക്ക് സാധിക്കില്ല !
ഇനിയൊരിക്കലും.
മഹായോദ്ധാവിലാണ് നമ്മുടെ അവസാന പ്രതീക്ഷ
- പാണ്ടയോ ? - അതെ, പാണ്ട തന്നെ !
അങ്ങ് ഞങ്ങളെ ഇതിനു വേണ്ടിയാണ് പഠിപ്പിച്ചത് തായ്‌ ലങ്ങിനെ ഞങ്ങള്‍ തടുത്തുകൊള്ളാം, ഗുരുവേ.
വേണ്ട ! തായ്‌ ലങ്ങിനെ തടുക്കുക എന്നത് നിങ്ങളുടെ വിധി നിയോഗമല്ല
അതവന്‍റെതാണ് !
അവനെവിടെ പോയി ?
നിനക്കിവിടം വിട്ടു പോകാന്‍ കഴിയില്ല ! ഒരു യഥാര്‍ത്ഥ പോരാളി ഒരിക്കലും പിന്‍വാങ്ങില്ല
എന്നാ കണ്ടോ.
നോക്ക്.
എനിക്ക് എങ്ങനെയാണ് തായ്‌ ലങ്ങിനെ പരാജയപെടുത്താന്‍ കഴിയുക ? താങ്കളെ എനിക്ക് ആ കല്‍പ്പടവ് വരെ ഒന്നോടി തോല്പിക്കാന്‍ പോലും കഴിയുന്നില്ല.
നിനക്ക് സാധിക്കും, കാരണം നീയാണ് മഹായോദ്ധാ !
നിങ്ങള്‍ക്കു അതില്‍ വിശ്വാസമില്ല നിങ്ങളൊരിക്കലും അതില്‍ വിശ്വസിച്ചിട്ടില്ല
ആദ്യം തൊട്ടേ താങ്കളെന്നെ എങ്ങനെയെങ്കിലും പുറത്താകാനേ ശ്രമിച്ചിട്ടുള്ളൂ
ഉവ്വ് ! ഞാന്‍ ചെയ്തിരുന്നു.
പക്ഷെ ഇപ്പോള്‍ ഞാന്‍ നിന്നില്‍ എങ്ങനെ വിശ്വാസമര്‍പ്പിച്ചുവോ അതുപോലെ നീ എന്നിലും വിശ്വാസമര്‍പ്പിക്കുക
നിങ്ങള്‍ എന്‍റെ ഗുരുവല്ല. ഞാന്‍ മഹായോദ്ധാവുമല്ല.
പിന്നെന്തു കൊണ്ടാണ് നീ ഇവിടം വിട്ടു പോകാതിരുന്നത് ?! നിന്നെ എനിക്ക് വേണ്ടായിരുന്നു എന്നറിഞ്ഞിട്ടും.
അതെ, ഞാന്‍ പോയില്ല.
ഞാന്‍ നിന്നതിനു കാരണം നിങ്ങള്‍ എന്‍റെ തലക്ക് നേരെ കല്ലെറിയുമ്പോഴോ അല്ലെങ്കില്‍ എന്നില്‍ ദുര്‍ഗന്ധം
വമിക്കുന്നു എന്ന്‍ പറഞ്ഞപോഴോ ഉണ്ടായ വേദനയെക്കാള്‍ വലുതായിരുന്നു എനിക്ക്
ഞാനായി എല്ലാ ദിനവും ജീവിക്കുക എന്നുള്ളത്
ഞാന്‍ ഇവിടെ നിന്നു. കാരണം ഞാന്‍ കരുതി, എന്നെ ആര്‍ക്കെങ്കിലും മാറ്റുവാന്‍ .......
സാധിക്കുമെങ്കില്‍......അത് ......
താങ്കള്‍ക്ക്..... മാത്രമാണെന്ന്.
ചൈനയിലെ ഏറ്റവും അറിയപെടുന്ന കുങ്ങ്‌ ഫു ആചാര്യനു !
പക്ഷെ നിന്നെ എനിക്ക് മാറ്റിയെടുക്കുവാന്‍ കഴിയും !
നിന്നെയെനിക്ക് മഹായോദ്ധാവാക്കാന്‍ കഴിയും ! അത് ഞാന്‍ ചെയ്യുക തന്നെ ചെയ്യും !
അത് കൊള്ളാം. തായ്‌ ലങ്ങ്‌ ഇവിടേയ്ക്ക് പുറപ്പെട്ടു കഴിഞ്ഞു.
അഥവാ ഇവിടെയെത്തുവാന്‍ നൂറു കൊല്ലം അവനു വേണ്ടി വന്നാല്‍ പോലും, എങ്ങനെയാണ് താങ്കള്‍ക്കു...
..........ഇതിനെ മഹായോദ്ധാവാക്കാന്‍ കഴിയുക ?
എങ്ങനെ ?
- എങ്ങനെ ?! - എനിക്കറിയില്ല !
എനിക്കറിയില്ല.
അത് തന്നെയാണ് എനിക്കും തോന്നിയത്.
ഇതിനു വേണ്ടിയല്ലേ നിങ്ങള്‍ എന്നെ പഠിപ്പിച്ചത്
കടുവച്ചി !
എന്നെ തടയാന്‍ നോക്കേണ്ട
ഞങ്ങള്‍ നിങ്ങളെ തടയാന്‍ വന്നതല്ല.
ങേ ?
ഞങ്ങളും നിന്‍റെ കൂടെ വരുന്നു !
എന്താ ? സങ്കടം വന്നാല്‍ എനിക്ക് വിശക്കും, മനസിലായോ ?
ഒന്നും പറയേണ്ടതില്ല
ഞാന്‍ വിചാരിച്ചു മര്‍ക്കടമാണെന്ന്. അവന്‍ മേലെത്തെ അറയില്‍ ബദാം ബിസ്കറ്റ് ഒളിപ്പിക്കാറുണ്ട്
മര്‍ക്കടത്തോട് പറയരുതേ.
- ഇപ്പൊ കണ്ടോ - അറിയാം, നിങ്ങള്‍ക്കു അറപ്പ് തോന്നുന്നുണ്ട്, അല്ലെ.
അതല്ല, നീയങ്ങനെയാണ് മേലെ കയറിയത് ?
എനിക്കറിയില്ല. ചിലപ്പോ....
ആ.. എനിക്കറിയില്ല. ബിസ്കറ്റ് വേണമായിരുന്നു.
എന്നാല്‍ പത്തടി ഉയരത്തിലാണിരിക്കുന്നതെന്നു നിനക്കറിയാമോ.
മാത്രവുമല്ല, മനോഹരമായി കാല്‍ നിവര്‍ത്തിയിരിക്കാനും കഴിഞ്ഞിരിക്കുന്നു
എന്ത്, ഇതോ ? ഇത് ചുമ്മാ ഇങ്ങനെ .....
........അബദ്ധത്തില്‍ പറ്റിയതാ.
അബദ്ധങ്ങള്‍ എന്നൊന്നില്ല
എന്‍റെ കൂടെ വാ.
നിങ്ങള്‍ ഭയങ്കര സംഭവമാണെന്ന് എന്നെ കാണിക്കാനാണ് മിണ്ടാതിരിക്കുന്നതെന്ന് അറിയാം .......
...എന്നാലും ഇതെങ്ങോട്ടാ പോകുന്നതെന്ന് പറഞ്ഞു കൂടെ ?
എന്നെ ഇതുവരെ ...
....വലിച്ചു കൊണ്ട് വന്നത്...
... കുളിപ്പിക്കാനായിരുന്നോ ?
പാണ്ടാ...
.......ഇവിടെയാരും അവനവന്‍റെ കക്ഷം പവിത്രമായ "അശ്രു തടാക"ത്തില്‍ നിന്നുമുള്ള ജലംകൊണ്ട് വൃത്തിയാക്കാറില്ല
ഈ സാക്ഷാല്‍ തടാ...
ഇവിടെയാണ്‌ മഹാനായ ഊഗ്വെ ഏവര്‍ക്കും നിഗൂഡമായിരുന്ന സന്തുലിതാവസ്ഥയുടെയും
....സമഗ്രതയുടെയം ചുരുളുകളഴിച്ചത്
ഇതാണാ ജന്മസ്ഥലം ....
..... കുങ്ങ്‌ ഫു വിന്‍റെ
നിനക്ക് കുങ്ങ്‌ ഫു വിദ്യ സ്വായത്തമാക്കണോ ?
ആക്കണം. !
എന്നാല്‍ ഞാനാണ് ഇനി നിന്‍റെ ഗുരു !
ശരി !
കരയരുത്.
ഉവ്വ്.
നീ കുങ്ങ്‌ ഫു വില്‍ ഏകാഗ്രനാകുമ്പോള്‍,
അതില്‍ നീ ശ്രദ്ധിക്കുമ്പോള്‍....
.....നീ നാറുന്നു.
ഒരുപക്ഷെ അതെന്‍റെ കുഴപ്പമാണ്.
മറ്റു അഞ്ചു പേരെ പരിശീലിപ്പിച്ച പോലെ നിന്നെ പരിശീലിപ്പിക്കാനെനിക്ക് കഴിയില്ല.
നിന്നിലേക്ക് എനിക്കെത്തുവാന്‍ സാധിക്കുന്ന ഒരേ ഒരു .....
.... വഴി ഇതാണ്
ഹാവൂ, നന്നായി. വിശന്നിട്ടിരിക്കുകയായിരുന്നു
നല്ലത്.
നിന്‍റെ പരിശീലനം കഴിയുമ്പോള്‍, നിനക്ക് ഭക്ഷിക്കാം.
അപ്പോള്‍ ആരംഭിക്കാം.
എടുത്തു കൊള്ളൂ, പാണ്ടാ.
അപ്പൊ കഴിഞ്ഞോ ?
പുതിയ പയറ്റും പത്ത് മൈല്‍ ഓട്ടവുമോന്നുമില്ലേ ?
നിന്നെ പഠിപ്പിക്കാമെന്ന് ഞാന്‍ വാക്കു തന്നു, നീയത് പൂര്‍ത്തിയാക്കുകയും ചെയ്തു, ഇനി നിനക്കിഷ്ടമുള്ള എന്തും സ്വസ്ഥമായി കഴിക്കാം
ആസ്വദിച്ചാലും. .
ഏയ് !
നിനക്കിനി സ്വസ്ഥമായി കഴിക്കാമെന്നു പറഞ്ഞില്ലേ. ഈ ബോണ്ട എടുത്താലും
ഏയ് !
നിനക്കിനി സ്വസ്ഥമായി കഴിക്കാമെന്നു പറഞ്ഞില്ലേ
- എനിക്ക് കഴിക്കാമോ ? ! - പറ്റുമോ നിനക്ക് ? !
എനിക്ക് വിശപ്പില്ല.
ഗുരുവേ.
അത് മുറിക്കൂ !
എവിടെ പോയി മഹായോദ്ധാ ?
അവളെയല്ല കാണുന്നതെന്ന് നിങ്ങള്‍ക്കെങ്ങനെയറിയാം ?
ഞാന്‍ മണ്ടനാണെന്ന് കരുതിയോ ?
നീയല്ല മഹായോദ്ധാ എന്നെന്നിക്ക് നന്നായിട്ടറിയാം. നിങ്ങളിലാരും അല്ല !
ആകാശത്തിലെ തീഗോളത്തില്‍ നിന്നവന്‍ വീണ കഥ ഞാനറിഞ്ഞു
ലോകം ഇന്നേ വരേയ്ക്കും കണ്ടിട്ടില്ലാത്ത തരത്തിലുള്ള ഒരു വീരപോരാളി
- പോ ? - അപ്പൊ അതാണവന്‍റെ പേര്. പോ
ഒടുവില്‍, എനിക്കൊത്ത ഒരു എതിരാളി
ഐതിഹാസികമായിത്തീരും ഞങ്ങളുടെ പോരാട്ടം !
ഇത് ഞങ്ങള്‍ നോക്കിക്കൊള്ളാം. അവളെ സഹായിക്ക്
മര്‍ക്കടം !
വിട്ടോ !
ഞാന്‍ എന്താലോചിച്ചാ പറഞ്ഞത് ?!
പച്ചത്തുള്ളന്‍ !
ഉടന്‍ !
ശീഫു നിങ്ങളെ നന്നായി പഠിപ്പിച്ചിട്ടുണ്ട്.
പക്ഷെ അങ്ങേരു എല്ലാം നിങ്ങള്‍ക്ക് പഠിപ്പിച്ചിട്ടില്ല
വളരെ നന്നായിട്ടുണ്ടായിരുന്നു, പാണ്ടാ
നന്നായിട്ടുണ്ടെന്നോ ? നന്നായിട്ടുണ്ടെന്നോ ?
ഞാന്‍ പൊളിച്ചടക്കിയില്ലേ !
ഒരു യഥാര്‍ത്ഥ പോരാളിയുടെ ലക്ഷണം വിനയമാണ്
പക്ഷെ ശരിയാണ്, നീ ശരിക്കും ....
......പൊളിച്ചടക്കി
അയ്യോ ! ചങ്ങായിമാരെ ?! അവര്‍ മരിച്ചിരിക്കുന്നു !
ഇല്ല, അവര്‍ ശ്വസിക്കുന്നുണ്ട്. അവര്‍ ഉറങ്ങാണോ ? പക്ഷെ കണ്ണുകള്‍ തുറന്നുമിരിക്കുന്നു
അവന്‍റെ മര്‍മ്മപ്രയോഗത്തില്‍ ഞങ്ങള്‍ പകച്ചുപ്പോയി.
അവനു ബലമേറിയിരിക്കുന്നു
ആര്‍ക്ക് ? തായ്‌ ലങ്ങിണോ ? ബലമേറിയെന്നോ ?
അവനു വേഗവുമേറിയിരിക്കുന്നു !
ക്ഷമിക്കണം, പോ.
ഞങ്ങള്‍ക്കവനെ തടയാന്‍ കഴിയുമെന്ന് കരുതി.
അവന്‍ നിങ്ങളെ കൊന്നു കളഞ്ഞേന്നെ.
പിന്നെന്തു കൊണ്ടവന്‍ ചെയ്തില്ല ?
നിങ്ങള്‍ തിരിച്ചു വരുമ്പോള്‍ നമ്മുടെ മനസുകളില്‍ ഭയം നിറയ്ക്കാന്‍. പക്ഷെ അതിവിടെ ചിലവാകില്ല
എനിക്കുണ്ടേ. പിന്നെ ചെറുതായിട്ട്.
എനിക്ക് ശരിക്കും പേടിയാകുന്നുണ്ട്.
നിനക്കവനെ തോല്പിക്കാന്‍ പറ്റും, പാണ്ടാ !
നിങ്ങളെന്താ പറയുന്നത് ? അവര്‍ക്ക് പറ്റാത്തതോ ?
അവരഞ്ചു പ്രഗല്‍ഭരായ ആചാര്യന്‍മാരാണ്. ഞാനാണെങ്കില്‍ ഒറ്റ ഒരാളും .
മറ്റാര്‍ക്കുമില്ലാത്ത ഒന്നുണ്ടല്ലോ നിന്‍റെ കൈയില്‍
ഞാന്‍ അപ്പോ തയ്യാറായെന്നു നിങ്ങള്‍ക്കുറപ്പുണ്ടോ ?
നീയാണല്ലോ....
...പോ .
ദര്‍ശിക്കുവിന്‍, വ്യാളീ സൂത്രത്തേ.
ഇനി നിന്‍റേതാണത്.
നില്‍ക്ക്. ഇത് വായിച്ചാലെന്താ സംഭവിക്കുക ?
ഇതിനു ശേഷം നിനക്ക് ഒരു പൂമ്പാറ്റയുടെ ചിറകടി പോലും കേള്‍ക്കുമെന്നാണ് ഐതീഹ്യം
അതേയോ ? അത് കൊള്ളാല്ലോ
അതെ. ഏറ്റവും ഇരുണ്ട ഗുഹയില്‍ പോലും നിനക്ക് വെളിച്ചം കാണാന്‍ സാധിക്കും
നിനക്ക് ചുറ്റുമുള്ള പ്രപഞ്ചത്തിന്‍റെ നേരിയ സ്പന്ദനം പോലും അറിയാന്‍ സാധിക്കും
മതിലൊക്കെ ഇടിച്ചു പൊളിക്കാന്‍ പറ്റുമോ ?
- തുടര്‍ച്ചയായി നാലുവട്ടം എനിക്ക് മലക്കം മറിയാന്‍ പറ്റുമോ ? - ഇവിടെ ശ്രദ്ധിക്ക്
- പിന്നെനിക്ക് ? - ശ്രദ്ധിക്കൂ.
- ശ്രദ്ധിക്കൂ . - ഓ, ഉവുവ്വ്,
പോ, ഇത് വായിച്ചുകൊണ്ട് നിന്‍റെ വിധിയെ സാഫല്യമാക്കിയാലും
അത് വായിക്കുവിന്‍ എന്നിട്ട്.....
...... മഹായോദ്ധാവായാലും
എന്തൊരു ബുദ്ധിമുട്ടാണിത് തുറക്കാന്‍
ഓക്കേ. വാ മുത്തെ. തുറക്ക്
നന്ദി
ഞാന്‍ ലൂസാക്കിയത് കൊണ്ട് നിങ്ങള്‍ക്ക് എളുപ്പമായി
അപ്പൊ, ഇതാ തുടങ്ങുകയായി.
- ഇതു കാലിയാ. - എന്ത് ?!
- ദാ - പാടില്ല, എനിക്കതില്‍ നോക്കാന്‍ പാടുള്ളതല്ല...
കാലിയാണല്ലോ. എനിക്ക്...
എനിക്കൊന്നും മനസ്സിലാകുന്നില്ല
ഓഹോ, അപ്പൊ പിന്നെ
.... ഊഗ്വെ വെറുമൊരു വട്ടുകേസ് ആമയായിരുന്നിരിക്കണം
അല്ല. ഊഗ്വെ നമ്മേക്കാളും വളരെ ജ്ഞാനിയായ വ്യക്തിയാണ്
ഓ പിന്നെയല്ലേ ! എന്നെ തിരഞ്ഞെടുത്തത് തന്നെ ഒരബദ്ധത്തിലാണ്.
ഞാന്‍ മഹായോദ്ധാ അല്ല എന്നെനിക്ക്‌ ഉറപ്പാണ്‌. ഇതാരെയാ പറ്റിക്കുന്നെ ?
പക്ഷെ തായ്‌ ലങ്ങിനെ ആര് തടയും ?
എല്ലാവരെയും എല്ലാറ്റിനെയും അവന്‍ തച്ചു തകര്‍ക്കും
ഇല്ല.
താഴ്വാരം ഒഴിപ്പിക്കുക. തായ്‌ ലങ്ങിന്‍റെ ക്രോധത്തില്‍ നിന്നും ഗ്രാമീണരെ രക്ഷിക്കേണ്ടത് നിങ്ങളാണ്
- അപ്പോള്‍ അങ്ങ് ? - അവനെ ഞാന്‍ എതിരിടും
- എന്ത് ? - നിങ്ങളെല്ലാവരും രക്ഷപെടുന്നത് വരേയ്ക്കും
തടഞ്ഞു നിര്‍ത്താന്‍ എനിക്ക് കഴിയും
പക്ഷെ, ശീഫു, നിങ്ങള്‍ കൊല്ലപ്പെടില്ലേ.
അങ്ങനെയെങ്കിലും എനിക്ക് എന്‍റെ തെറ്റിനുള്ള പ്രായശ്ചിത്തം ചെയ്യാം
ഇതെല്ലാവരും കേള്‍ക്കാന്‍ വേണ്ടി പറയുകയാണ്‌
നിങ്ങള്‍ക്ക് നിങ്ങളുടെ യാത്രകള്‍ തുടരാന്‍ സമയമായി, എന്‍റെ അസാന്നിധ്യത്തില്‍.
നിങ്ങളുടെയൊക്കെ ഗുരുവായതില്‍ ഞാന്‍ വളരെയധികം അഭിമാനിക്കുന്നു
അവരെ എത്രയും പെട്ടെന്ന് തന്നെ പുറത്തെത്തിക്കണം.
വാ, കുഞ്ഞേ. നമുക്ക് നിന്‍റമ്മയെ തിരയാം.
അണലി, തെക്കന്‍ കൃഷിക്കാരെ തിരയൂ. പച്ചത്തുള്ളന്‍, വടക്കോട്ട്‌ പോയ്കൊള്ളൂ.
കൊറ്റി, വഴി കാണിച്ചു കൊടുക്കൂ
നോക്ക്, അതാണ്‌ "മഹാ യോദ്ധാ "
ഏയ്, അച്ഛാ.
പോ !
തിരിച്ചു വന്നല്ലോ, എന്‍റെ മോന്‍.
ഉവ്വ് തിരിച്ചു വന്നു.
പോ, ഇനി നമുക്ക് നീങ്ങാം
അപ്പൊ നമ്മുടെ വരാന്‍ പോകുന്ന കടയില്‍ പ്രധാന ആകര്‍ഷണം ഇനി...
...ചെറുതായരിഞ്ഞ പച്ചക്കറി ന്യുടില്‍സ് ആയിരിക്കും.... വലിയ കഷ്ണങ്ങള്‍ ഇല്ലേ ഇല്ല ......
....ഇനി അതിലാണ് ഭാവി.
മാത്രവുമല്ല, ഞാന്‍ വിചാരിക്കുകയായിരുന്നു, ഇത്തവണ
നിനക്ക് നേരെ നില്‍ക്കാന്‍ പറ്റുന്ന അടുക്കളയായിരിക്കും നമുക്കുണ്ടാകുക
ഇഷ്ടമായോ ?
പോ, എനിക്ക് വിഷമമുണ്ട് നിന്‍റെ കാര്യങ്ങള്‍ ഇങ്ങനെയായി പോയതില്‍
അത് നിനക്ക് വിധിച്ചിട്ടുണ്ടാകില്ല
എല്ലാം മറന്നു കള, പോ
നിനക്കുള്ള വിധി ഇതല്ല
നമ്മള്‍ ന്യൂഡില്‍സ് കൂട്ടരാണ്. നമ്മുടെ ഞരമ്പുകളില്‍ ഓടുന്നത് സൂപ്പാണ്.
എന്തോ എനിക്കറിയില്ല , അച്ഛാ
സത്യം പറഞ്ഞാല്‍ പലപ്പോഴും, എനിക്ക് തോന്നിയിട്ടുണ്ട് ഞാന്‍ നിങ്ങളുടെ മകന്‍ തന്നെയാണോ എന്ന്
പോ.....
....ഇക്കാര്യം ഞാന്‍ നിന്നോട് പണ്ടേ പറയേണ്ടതായിരുന്നു ഇപ്പൊ.......
.....അതിനുള്ള സമയമായിരിക്കുന്നു
ശരി.
എന്‍റെ രഹസ്യ സൂപ്പിന്‍റെ രഹസ്യകൂട്ട്
അടുത്ത് വാ. അതില്‍ ചേര്‍ക്കുന്ന രഹസ്യകൂട്ട് ....
...അങ്ങനൊന്ന് ഇല്ല.
അത് തന്നെ. അങ്ങനെയൊന്നില്ല
അങ്ങനെയൊരു രഹസ്യക്കൂട്ടില്ല !
നിക്ക്, നിക്ക്. അത് വെറും സാദാ സൂപ്പ് മാത്രമാണെന്നോ ?
നിങ്ങള്‍ അതില്‍ ഒന്നും ചേര്‍ക്കാറില്ലെന്നോ അപ്പൊ മസാലയും വേറെ ഒന്നും ?
അതിന്‍റെ ആവശ്യമില്ല. നിനക്ക് എന്തെങ്കിലും വിശേഷമായത് ചെയ്യാന്‍ നീ ചെയ്യുന്നതിനേ വിശേഷമായ ഒന്നായി കണ്ടാല്‍ മതി
അങ്ങനെയൊരു രഹസ്യക്കൂട്ടില്ല.
ഗുരുവേ, ഞാന്‍ തറവാട്ടിലേക്ക് തിരിച്ചെത്തിയിരിക്കുന്നു
ഇതിപ്പോള്‍ നിന്‍റെ തറവാടുമല്ല. ഞാന്‍ നിന്‍റെ ഗുരുവുമല്ല
ഉവ്വ്, അറിയാം. ഇപ്പോള്‍ നിങ്ങള്‍ക്ക് പ്രിയങ്കരന്‍ പുതുതായി വന്ന ആളാണല്ലോ
അപ്പോള്‍ എവിടെപ്പോയി ഈ " പോ " ?
ഞാന്‍ അവനെ പേടിപ്പിച്ചു കാണും, അല്ലെ ?
ഈ പോരാട്ടം നീയും ഞാനും തമ്മിലാണ്
ഓഹോ, അപ്പൊ അങ്ങനെയായി കാര്യങ്ങള്‍.
അങ്ങനെതന്നെയാണ് ആവേണ്ടതും
നിന്‍റെ ദൗര്‍ബല്യം കാരണം ഞാന്‍ ആ നശിച്ച തടവറയില്‍ ഇരുപതു കൊല്ലം നരകിച്ചു !
സ്വന്തം ഗുരുവിനെ അനുസരിക്കുന്നത് ദൗര്‍ബല്യമല്ല !
ഞാനാണ് മഹയോദ്ധാ എന്ന് നിനക്കറിയാമായിരുന്നു
എല്ലായ്പോഴും
പക്ഷെ ഊഗ്വെ മറുത്തൊന്നു പറഞ്ഞപ്പോള്‍, നീ എന്താണ് ചെയ്തത് ?
നീ എന്താണ് ചെയ്തത് ? !
ഒന്നും ചെയ്തില്ല !
നീ ഒരിക്കലും മഹയോദ്ധാവാകേണ്ടവനായിരുന്നില്ല ! അത് എന്‍റെ തെറ്റുമല്ല !
നിന്‍റെ തെറ്റല്ലെന്നോ ?
ആരാണെന്‍റെ മനസ്സില്‍ സ്വപ്‌നങ്ങള്‍ കുത്തിനിറച്ചത് ? !
എന്‍റെ അസ്ഥികള്‍ പൊട്ടും വരെ എന്നെ പരിശീലിപ്പിച്ചത് ആരാണ് ? !
എന്‍റെ ഭാവി എനിക്ക് നിഷേധിച്ചതാരാണ് ? !
അത് നിര്‍ണയിക്കേണ്ടത് ഒരിക്കലും എന്‍റെ തിരുമാനമായിരുന്നില്ല !
ഇപ്പോള്‍ നിങ്ങളുടെതാണ് .
എനിക്കാ സൂത്രം താ !
മരിച്ചാല്‍ പോലും നിനക്ക് തരില്ല
ഞാന്‍ എന്തെങ്കിലും ചെയ്തിട്ടുണ്ടെങ്കില്‍ അത് , നിങ്ങളെ അഭിമാനിതനാകാന്‍ വേണ്ടി മാത്രമാണ് !
ശീഫു, നിങ്ങളെത്ര അഭിമാനിക്കുന്നുവെന്ന് പറയൂ !
പറയൂ !
ഞാന്‍ .... ഞാന്‍ എല്ലായ്പോഴും നിന്നെക്കുറിച്ചു അഭിമാനിചിട്ടേയുള്ളൂ
കണ്ട ആദ്യ നിമിഷം തൊട്ടു, ഞാന്‍ അഭിമാനം
... കൊണ്ടിട്ടേയുള്ളൂ.
... ആ അഭിമാനമാണ് ...
....എന്നെ അന്ധനാക്കിയത്
നീ എന്തായി മാറുമെന്നതോര്‍‍ത്തു ഞാന്‍ നിന്നെ വളരെയധികം സ്നേഹിച്ചു....
...പക്ഷെ നിന്നെ ഞാന്‍...
.....വേറെയെന്തോ ആക്കി മാറ്റി.
ഞാന്‍....
ഞാന്‍ അതിനു മാപ്പ് ചോദിക്കുന്നു
നിന്‍റെ ക്ഷമാപണമൊന്നും എനിക്ക് വേണ്ട.
എനിക്കെന്‍റെ സൂത്രം വേണം !
എന്ത് ?!
എവിടെയാണത് ?!
മഹയോദ്ധാ ആ മഹാസൂത്രത്തേ ചൈനയുടെ അങ്ങേയറ്റത്തേക്ക് എത്തിച്ചു കഴിഞ്ഞുകാണും
ഇനിയൊരിക്കലും ആ സൂത്രം നീ കാണില്ല, തായ്‌ ലങ്ങ്‌
ഒരിക്കലും.
ഒരിക്കലും .
ഈ പടികളുണ്ടല്ലോ.
താനാരാ ?
ചങ്ങായീ, ഞാനാണ് ... മഹായോദ്ധാ.
താനോ ?
ലവനോ ? ആ പാണ്ടയോ.
ഡേയ് പാണ്ട. കള്ളതടിയാ, നീയെന്തു ചെയ്യും ? എന്‍റെ നെഞ്ചത്ത്‌ കയറിയിരിക്കൊ ?
വേണമെങ്കില്‍ ചെയ്യാം പക്ഷെ...
വേണ്ട. ഞാനിതുപയോഗിക്കും
ഇതാ, വേണോ ? എടുത്തോ !
ഒടുവില്‍ കിട്ടിപ്പോയ് !
അതെന്‍റേതാണ്!
കൊള്ളിയാന്‍ !
സൂത്രം അവനു ശക്തി പകര്‍ന്നിരിക്കുന്നു !
ഇല്ലാ !
ഒടുവില്‍ ! ഹോ, അതെ.
ഇനി വ്യാളീ സൂത്രത്തിന്‍റെ ശക്തി എനിക്ക് സ്വന്തം !
ഇത് കാലിയാണല്ലോ !
സാരമില്ല. എനിക്കും ആദ്യം സംഗതി പിടികിട്ടിയില്ലെന്നേ
എന്ത് ?
അതിനു രഹസ്യക്കൂട്ടില്ല.
അത് ....... നീ തന്നെയാണ്.
ഒന്ന് നിര്‍ത്തൂ !
ഞാനിപ്പോ മുള്ളും .
മതി .
മതി ! മതി !
നിനക്ക്...
...എന്നെ തോല്‍പ്പിക്കാന്‍ കഴിയില്ല.
നീ...
.... നീ വെറുമൊരു പൊണ്ണ.....
...തടിയന്‍...
...പാണ്ടയാണ് !
ഞാന്‍ വെറുമൊരു പൊണ്ണത്തടിയന്‍ പാണ്ടായല്ല.
ഞാനാണ് സാക്ഷാല്‍ "പൊണ്ണതടിയന്‍ പാണ്ട".
സാക്ഷാല്‍ വുഷി വിരല്‍ കൊളുത്തോ !
അപ്പൊ നിനക്കീ കൊളുത്തറിയാം ?
പറ്റിക്കണ്ട .നീ വെറുതെ പറയുകയാ. ശീഫു നിന്നെ അത് പഠിപ്പിക്കാന്‍ വഴിയില്ല
ഇല്ല.
ഞാന്‍ ഊഹിച്ചു. സ്കദൂഷ് !
നോക്ക് !
മഹായോദ്ധാ.
അതെന്‍റെ മോനാണ് ! ആ തടിച്ചു സുന്ദരനായ കുങ്ങ്‌ ഫു യോദ്ധാവു എന്‍റെ മകനാണ് !
ഹാ !
നന്ദി, അച്ഛാ.
ഹ.., ചങ്ങായിമാരെ.
ഗുരുവേ.
ഗുരുവോ ?
ഗുരു ശീഫു!
ഗുരുവേ !
ശീഫു , എങ്ങനെയുണ്ട് അങ്ങേക്ക് ?!
പോ.
നീ ജീവനോടെയിരിക്കുന്നു
അതോ നമ്മള്‍ രണ്ടു പേരും ചത്തോ
ഇല്ല, ഗുരുവേ, ഞാന്‍ മരിച്ചില്ല. തായ്‌ ലങ്ങിനെ ഞാന്‍ പരാജയപ്പെടുത്തി
നീ തോല്പിച്ചോ ?
ആഹാ .ഊഗ്വെ പറഞ്ഞതുപോലെ തന്നെ.
നീ തന്നെയാണ് മഹായോദ്ധാ.
ഒടുവില്‍ നീ ഈ ....
....താഴ്വാരത്തിനും......
...എനിക്കും ...
...ശാന്തി തന്നിരിക്കുന്നു.
നന്ദി.
നന്ദി , പോ.
നിനക്കൊരായിരം നന്ദി.
അയ്യോ ! ഗുരുവേ ! മരിക്കല്ലേ, അയ്യോ, ശീഫു, മരിക്കല്ലേ !
ടാ പൊട്ടാ, ഞാന്‍ ചത്തിട്ടില്ല !
...മഹായോദ്ധാവേ...
.... ഞാനിപ്പോള്‍ ശാന്തി നിര്‍വൃതിയിലാണ്. ഒടുവില്‍.
അപ്പൊ, ഞാന്‍ സംസാരിക്കാന്‍ പാടില്ല, അല്ലെ ?
നിനക്ക് പറ്റുമെങ്കില്‍
കഴിക്കാന്‍ എന്തെങ്കിലും വേണോ ?
ഉവ്വ്.
പരിഭാഷ: നൗഫല്‍ അഹമ്മദ് ഉണ്ണി www.malayalamsubtitles.com